ועדת הפנים והגנת הסביבה, כנסת 24, פרוטוקול מספר 79, 2021-12-28 12:00

וליד טאהא: שלום לכולם, אתמול עצרנו את הדיון בהצבעה על ההסתייגויות בנושא הצעת חוק התכנון והבנייה (תיקון מס' 137) (אי-תחולת סעיף 157א – חיבור לחשמל, למים או לטלפון), התשפ"ב–2021, פ/2312/24 כ/875.

וליד טאהא: אנחנו רוצים להתחיל מהנקודה שבה עצרנו אתמול, שהיא הצבעה על הסתייגויות.

וליד טאהא: מי רוצה לנהל את זה מולי, קרעי או אורית?

שלמה קרעי: זה לא משנה, אנחנו ביחד, שותפים.

וליד טאהא: אז אנחנו ממשיכים מהנקודה שבה עצרנו אתמול, סיימנו את הסתייגות מספר 18, ואנחנו רוצים לברר מולך האם אתה רוצה שנצביע על ההסתייגויות בבת אחת או שאתה רוצה כל הסתייגות לחוד.

שלמה קרעי: כל הסתייגות.

וליד טאהא: אז תתחיל מהסתייגות מספר 19, בבקשה.

שלמה קרעי: 19 שמתחילה בפסקה 1 בסעיף 157?

וליד טאהא: נכון, אני נותן לך על כל הסתייגות דקת דיבור.

שלמה קרעי: טוב שדיברת, אדוני היועץ המשפטי, כי יש לי שאלה שמופנית גם אליך.

וליד טאהא: אז תתחיל ישר עם הסתייגות מספר 19, הרב קרעי.

שלמה קרעי: אני מתחיל, ועל כל דקה תוריד.

וליד טאהא: שלושים שניות.

שלמה קרעי: תוסיף 30 שניות.

וליד טאהא: אמרת להוריד, עכשיו חזרת בך?

שלמה קרעי: חזרתי בי, כן.

שלמה קרעי: אדוני היו"ר, מעבר לכך שהצעת החוק הזאת, בעינינו היא מתכון לאנרכיה.

וליד טאהא: בעיני מי?

שלמה קרעי: תן לי לדבר, אדוני.

וליד טאהא: אבל מי זה בעינינו?

שלמה קרעי: אני מדבר בשמי ובשם אורית.

וליד טאהא: אז תגיד בעיניי ובעיני אורית סטרוק.

שלמה קרעי: ובשם כל אדם בר דעת שמבין שמדינה לא יכולה להתנהל עם תוהו ובוהו ואיש הישר בעיניו יעשה, וחוטא נשכר, ולא חסרים פתגמים בעברית לתאר את האבסורד שאתם מעבירים כאן בחוק החשמל הזה.

שלמה קרעי: מעבר לכל זה, שכבד דיברנו על זה רבות, אנחנו נשתמש בכל הכלים הפרלמנטריים שיש בידינו, כדי לעכב וכדי אולי בסוף - - -

וליד טאהא: להכשיל.

שלמה קרעי: לגרום לכאבי הבטן של הממשלה לבוא לידי ביטוי.

שלמה קרעי: יש כאן סעיף 93 לתקנון הכנסת שקובע - - -

וליד טאהא: כבר סיימת דקה, צריכים להצביע על 19.

שלמה קרעי: אז תצביע, אני אמשיך ב-20.

וליד טאהא: אז אני מעלה את הסתייגות 19 לסעיף 1 להצבעה.

וליד טאהא: בעד – 0

וליד טאהא: נמנעים – 0 לא אושרה ההסתייגות נפלה, עוברים להסתייגות מספר 20.

שלמה קרעי: אדוני, היועץ המשפטי גם כדאי שתקשיב.

שלמה קרעי: ברור שמדובר כאן בהצעת חוק שכוללת השקעה תקציבית רחבת היקף, תקנים לכל אלה שצריכים בוועדות המחוזיות ובוועדות לאשר את החיבורים, השקעה של תשתיות באזורים בעלי פריסה גיאוגרפית רחבה, גם במקומות שהם בלי קרבה ליישובים קיימים ושם ההשקעה צריכה להיות יותר משמעותית.

שלמה קרעי: בכל מקרה, יש כאן חיבור מסיבי של עשרות אלפי מבנים לחשמל, אדוני, ואני חושב שאין חולק כאן, וגם נשאל את גורמי המקצוע, שדרושים כאן השקעות תקציביות.

שלמה קרעי: ומכיוון שכך, אני מתפלא, אדוני היו"ר וגם עליך היועץ המשפטי, שלא פעלתם בהתאם לסעיף 93 לתקנות הכנסת, ולא הבאתם בפני הוועדה את שר האוצר, או מי שהוסמך על ידו, כדי לברר את הערכתו בדבר העלות התקציבית של הצעת החוק.

שלמה קרעי: בנוסף לכך, אני מבקש ודורש שיופיע כאן שר האוצר ונציגי משרדו, לפני ההצבעה על החוק.

שלמה קרעי: אני מסיים משפט סיום.

וליד טאהא: אוקיי, אנחנו עוצרים כדי להצביע על הסתייגות מספר 20 לסעיף 1.

וליד טאהא: לא אושרה ההסתייגות נפלה, עוברים להסתייגות מספר 21.

שלמה קרעי: אנחנו דורשים שנציגי האוצר יופיעו בפנינו, בפני הוועדה כאן ועכשיו, לפני ההצבעה על החוק, יסקרו בפנינו את עלויות החוק, תוספת תקנים, עלויות לחברת החשמל ולמשלם המיסים, ובנוסף, על פי סעיף 93 לתקנון, אנחנו מבקשים גם לקבל הערכה אחרת ממחלקת המחקר והמידע של הכנסת, לעלויות התקציביות שכרוכות בהצעה הזו.

שלמה קרעי: אדוני, יש כאן מכתב שחתומים עליו מספר חברי כנסת, יריב לוין, בצלאל סמוטריץ', אורית סטרוק, שמחה רוטמן, יצחק פינדרוס, ואנוכי, ואני מבקש שתפעלו בהתאם לתקנון הכנסת.

תומר רוזנר: אני אשיב רק לאדוני, נציגי משרד האוצר כבר הופיעו בוועדה לפני הקריאה הראשונה והציגו את העלות התקציבית, שלדעתם אין בהצעה הזו.

תומר רוזנר: לגבי חוות דעת אחרת, נדרשת החלטת ועדה, אם יו"ר הוועדה יבקש להביא להצבעה הצעת החלטה לקבל חוות דעת אחרת אז כמובן שתתבקש חוות דעת אחרת, אבל כרגע הוועדה לא ביקשה חוות דעת אחרת.

אורית סטרוק: איך זה ייתכן?

וליד טאהא: אנחנו ניגשים להצבעה על הסתייגות מספר 21 לסעיף 1.

וליד טאהא: בעד – 0

וליד טאהא: נמנעים – 0 לא אושרה ההסתייגות נפלה, עוברים להסתייגות מספר 22.

וליד טאהא: לקרעי יש זכות הצבעה?

רעות בינג: לא.

וליד טאהא: אז אתה לא נספר, אתה יכול לא להרים את היד.

שלמה קרעי: אני יכול גם להרים את היד.

וליד טאהא: לא, בהצבעה אם אתה לא בעל זכות הצבעה אתה לא יכול להרים את היד.

שלמה קרעי: מה זה, אתה דיקטטור?

שלמה קרעי: אני רוצה להרים את היד.

וליד טאהא: אני עובד לפי החוק, הרב קרעי, אני לא דיקטטור.

שלמה קרעי: אתם עובדים בניגוד לחוק.

וליד טאהא: אז ניגשים להסתייגות מספר 22, בבקשה.

שלמה קרעי: רגע, אורית עכשיו תנמק ותמשיך את הדו שיח הפורה שניהלנו.

וליד טאהא: כן.

אורית סטרוק: תראה, אדוני היו"ר.

וליד טאהא: אני רק רוצה לומר, מסיימים דקה ואני עובר להצבעה מיד.

שלמה קרעי: כן, יש כמו רובוט כזה שעוצר אותך.

וליד טאהא: נכון.

אורית סטרוק: שמנו לב לנוהג הזה שלך.

אורית סטרוק: אני מבקשת שהיועץ המשפטי יקשיב למרות זאת.

תומר רוזנר: היועץ המשפטי מקשיב.

אורית סטרוק: אה, היועץ המשפטי מעיין בתקנון?

אורית סטרוק: זה מצוין.

תומר רוזנר: אני רק בודק את עצמי, תמיד.

אורית סטרוק: אז אני אשמח שיובהר, איך ייתכן שכל כך הרבה מבנים יחוברו לחשמל, ולדבר הזה לא יהיו שום עלויות?

אורית סטרוק: זה נשמע מאוד משונה, ואני מבקשת מהיועץ המשפטי את עמדתו, גם ביחס לזכות שלנו לבקש חוות דעת תקציבית אחרת מעבר לזו שהובאה לך.

אורית סטרוק: האם גם אנחנו, כחברי כנסת ולא כיו"ר הוועדה, יכולים לבקש את חוות הדעת הנוספת הזאת?

אורית סטרוק: כי זה נראה לנו תמוה מאוד שאין עלות, ויש גם עלות - - -

וליד טאהא: תודה רבה, אני מעמיד להצבעה את הסתייגות מספר 22 לסעיף 1.

וליד טאהא: לא אושרה

שלמה קרעי: רגע, אני רוצה להבין איך היועץ המשפטי מאפשר לך להתנהל ככה, אני לא מבין.

וליד טאהא: ההסתייגות נפלה, עוברים להסתייגות מספר 23.

תומר רוזנר: אני רק אשיב לחה"כ סטרוק, על פי התקנון, חבר הכנסת יכול להציע לוועדה לבקש חוות דעת אחרת.

תומר רוזנר: אם הוועדה תחליט שהיא רוצה חוות דעת אחרת לפי הצעת אותו חה"כ, כמובן שתתבקש חוות דעת אחרת.

אורית סטרוק: אז אנחנו מציעים בזאת, וכפי שאמרתי ליו"ר בישיבה הקודמת, חלק מההתנהלות של היו"ר במהלך הדיונים בחוק, כאשר הוא לא מאפשר לנציגי ממשלה או ליועץ המשפטי להשיב לשאלות, ולא מאפשר לח"כים לשאול שאלות, ועכשיו גם לא מאפשר להביא חוות דעת תקציבית, כאשר די ברור לכל בר דעת שיש כאן עלות תקציבית ניכרת מאוד, זה בהחלט עשוי לחבל ביכולת של החוק לעמוד בפני בג"ץ, משום שניכר שהדיונים בחוק הם לא מעמיקים, לא רציניים, ומחפפים ומערפלים.

וליד טאהא: אני מעמיד להצבעה את הסתייגות מספק 23 לסעיף 1.

וליד טאהא: לא אושרה הסתייגות מספר 23 נפלה, עוברים להסתייגות מספר 24.

שלמה קרעי: אדוני היו"ר, היועץ המשפטי, לא ייתכן שאתם נותנים למשרד האוצר לזרות לכם חול בעיניים.

שלמה קרעי: לא יכול להיות שהצעת חוק בהיקף כל כך משמעותי, עם עבודה כל כך מסיבית בכל הארץ, לא יכול להיות שאף אחד לא יממן את זה, אין עלות תקציבית?

שלמה קרעי: זה יבוא משמיים?

שלמה קרעי: בית המקדש ירד בנוי באש?

שלמה קרעי: מה?

שלמה קרעי: מה יהיה פה?

שלמה קרעי: מי יחבר את המבנים האלה?

שלמה קרעי: מי יטפל בבקשות האלה?

שלמה קרעי: מה זה הקשקוש הזה שמשרד האוצר אמר שאין עלות תקציבית?

שלמה קרעי: איך אתה מאפשר דבר כזה?

שלמה קרעי: וזה שחבר הכנסת רשאי להציע, כתוב שאלא אם כן קבעה הוועדה אחרת, ההצעה תהיה על ידי הממ"מ, ואם לא היא תהיה על ידי מישהו אחר.

שלמה קרעי: זה לא שאתם יכולים להגיד לא, נותנים למשרד האוצר לשקר על הציבור ואי אפשר לקבל הצעה אחרת.

תומר רוזנר: לא, אם הוועדה תחליט שהיא רוצה הצעה אחרת, בהחלט אפשר, ואז היא יכולה גם להחליט האם חוות הדעת תינתן על ידי הממ"מ או לא.

אורית סטרוק: מצוין אז אנחנו אומרים לפרוטוקול שהיו"ר לא מעוניין.

וליד טאהא: אני מעלה להצבעה את הסתייגות מספר 24 לסעיף 1.

וליד טאהא: לא אושרה ההסתייגות נפלה, עוברים להסתייגות מספר 25.

אורית סטרוק: אני רוצה לנמק את 25, אני רק אומרת בפתיח, שאנחנו אומרים לפרוטוקול שהיו"ר משתדל לטשטש את הנתונים של החוק לאורך כל הדיון בו.

אורית סטרוק: עכשיו את הסתייגות 25 אני אקריא, אני מבקשת שנחזור לנוהל שהיה כאן כאשר בצלאל סמוטריץ' הקריא ונימק הסתייגויות.

אורית סטרוק: כתוב בהסתייגות 25 כך.

אורית סטרוק: בפסקה 1 בסעיף 157א(ח) – (1) (ב)(2) המוצע, אחרי "בעל קרקע" יבוא: בכפוף להוכחת בעלות עליה.

אורית סטרוק: לאחר המילים "עניין בקרקע" יבוא: בכפוף להוכחת העניין.

אורית סטרוק: אני אסביר את הנקודה הזו.

אורית סטרוק: למעשה, החוק הזה מאפשר גזל קרקעות, כי הוא מאפשר לכל מי שבנה על קרקע, בלי שום קשר לשאלה האם יש לו בעלות מוכחת או אין לו בעלות מוכחת, לקבע את עצמו בקרקע הזו, ואנחנו רוצים לדרוש שאותו אדם שמגיש את הבקשה להיתר, יוכל להוכיח אכן בעלות על הקרקע, אחרת נמצאת המדינה מכשירה במו ידיה גזל קרקעות.

וליד טאהא: אני מעמיד להצבעה את הסתייגות מספר 25 לסעיף 1.

וליד טאהא: בעד – 0

וליד טאהא: נמנעים – 0

וליד טאהא: הסתייגות מספר 25 נפלה, עוברים להסתייגות מספר 26, בבקשה.

שלמה קרעי: אדוני, אנחנו לא יכולים לקבל תשובה על זה?

שלמה קרעי: אתה חושב שלא תהיה עלות תקציבית?

שלמה קרעי: מה קיבלתם פה הצעת חוק שהיא עבודה בעיניים, שאף אחד לא יממן שום דבר, אף אחד לא יעשה שום דבר כדי לקדם את הצעת החוק הזו?

שלמה קרעי: את הצעת החוק המסוכנת הזו, המופקרת הזו, אבל מישהו יקדם אותה, אין לך תשובה?

אורית סטרוק: רגע, שנייה שלמה, אני רוצה לשאול.

אורית סטרוק: אמר פה תומר, שהופיע פה משרד האוצר ואמר שאין עלות תקציבית.

אורית סטרוק: האם הוא מסר אסמכתא על כך, הסביר למה אין עלות תקציבית, נתן איזשהו נייר, או שהוא פשוט אמר שאין עלות תקציבית וזהו, נגמר האירוע?

אורית סטרוק: איך זה הלך?

אורית סטרוק: מה היה פה בעצם?

תומר רוזנר: אפשר לעיין בפרוטוקול, לפי מיטב זכרוני, אני לא רוצה להטעות, אבל למיטב זכרוני נציג האוצר הופיע ואמר שלדעתו אין עלות תקציבית.

אורית סטרוק: בלי לנמק?

שלמה קרעי: מה זה לדעתו?

שלמה קרעי: נעשתה שם עבודת מטה במשרד האוצר?

שלמה קרעי: או שבא נציג ואמר שלדעתו אין וזהו?

וליד טאהא: אני מעמיד להצבעה את הסתייגות מספר 26 לסעיף 1.

וליד טאהא: בעד – 0

וליד טאהא: נמנעים – 0

וליד טאהא: הסתייגות מספר 26 נפלה, עוברים להסתייגות מספר 27.

אורית סטרוק: אתה רוצה, שלמה?

שלמה קרעי: לא, אני חושב שאנחנו פה בוועדה שהיא חותמת גומי, הייעוץ המשפטי הוא גם סוג של חותמת גומי בעניין הזה.

שלמה קרעי: לא יכול להיות שאין לכם אמירה בעניין, לא יכול להיות פתאום, תומר, שאתה לא מבין שום דבר בהליכי תכנון ובנייה ובכל העלויות וכל המסגרת שכרוכה במימוש הצעת חוק כזו.

שלמה קרעי: לא יכול להיות שאתם מקבלים את זה שנציג האוצר אמר שלדעתו אין עלויות, מה זה לדעתו אין עלויות?

שלמה קרעי: איפה טבלה מסודרת, מה הפעולות שייצאו לפועל ברגע שתעבור הצעת החוק הזו, מי יטפל בהם?

שלמה קרעי: אין דבר כזה, זה לא יאומן איך שאתם הפכתם להיות כולם חותמת גומי של רע"מ, גם שקד וגם פה בתוך הוועדה.

וליד טאהא: לפני שאני מצביע על הסעיף, אני דוחה בשאט נפש את הסגנון שלך ליועץ המשפטי של הוועדה, ואני מבקש ממך לפנות אליו בכבוד.

שלמה קרעי: כבוד רב, אבל זאת שאלה נוקבת ואני מבקש תשובה.

וליד טאהא: אני מעלה את הסתייגות מספר 27 לסעיף 1 להצבעה.

וליד טאהא: לא אושרה הסתייגות מספר 27 נפלה, עוברים להסתייגות מספר 28.

שלמה קרעי: אני נוכחתי לראות, בדיונים שהייתי כאן בוועדת הפנים בחוקים אחרים, בחוק ההסדרים, שתומר בקיא ומבין היטב את החוקים, הוא לא מדבר מתוך - - -

וליד טאהא: אז הוא מבין, אז מה שאמרת לא מדויק.

שלמה קרעי: הוא מבין, הוא לא מביע את חוות דעתו, אני רוצה לשמוע את חוות דעתו של תומר.

וליד טאהא: הוא פשוט מאוד לא משרת אותך, אתה פה מרגיש שהוא לא משרת אותך, זה הכל.

שלמה קרעי: לא, אדוני, תומר לא מביע את חוות דעתו, הוא אומר שבא לכאן נציג האוצר ואמר שלדעתו אין עלויות, תומר לא אומר מה דעתו בעניין.

וליד טאהא: דרך אגב, התשובה כל כך פשוטה, והשאלה היא הזויה.

שלמה קרעי: הזויה?

וליד טאהא: כן, לגמרי.

אורית סטרוק: אולי היו"ר חושב - - -

וליד טאהא: אבל בינתיים נגמר הזמן אז אני מעלה להצבעה את הסתייגות מספר 28 לסעיף 1.

וליד טאהא: לא אושרה הסתייגות מספר 28 נפלה, עוברים להסתייגות מספר 29.

שלמה קרעי: אורית מעלה כאן טיעון, שאולי באמת זאת הסיבה שאתם חושבים, ושמשרד האוצר חושב שלא יהיו עלויות תקציביות.

וליד טאהא: אז תחזור על הטיעון כי התחלתי לספור את הזמן.

שלמה קרעי: יכול להיות שמשרד האוצר בכלל לא מתכנן לממש לכם את החוק הזה, ואם כך, באמת - - -

וליד טאהא: ואז אתם מבסוטים, מה הבעיה?

אורית סטרוק: ואז אתה בסך הכל עושה עבודה בעיניים.

וליד טאהא: אתם צריכים להיות מבסוטים, אתם רוצים שחס ושלום הוא יממש?

אורית סטרוק: יכול להיות שאתה פשוט עושה עבודה בעיניים ולכן אין עלות תקציבית?

אורית סטרוק: יכול להיות?

וליד טאהא: ואז חס ושלום בתים ערבים יתחברו לחשמל?

וליד טאהא: חלילה וחס.

וליד טאהא: אז אתם צריכים להיות מבסוטים, איפה אתם?

וליד טאהא: מבסוטים או לא?

שלמה קרעי: אנחנו רוצים תשובות, רוצים לדעת את העובדות שהציבור יידע.

שלמה קרעי: אנחנו פה בוועדה שקופה, הציבור רוצה לדעת מי עובד עליו, מי משקר עליו.

וליד טאהא: מי מבצע את החיבורים?

וליד טאהא: הרב קרעי, מי שמבצע את החיבורים זאת חברת החשמל.

וליד טאהא: מה הקשר בין המדינה לבין עלויות תקציביות?

וליד טאהא: חברת החשמל היא חברה שמחברת והיא מרוויחה כסף, אז מה הקטע שלכם בעניין הזה?

שלמה קרעי: ומי מטפל בבקשות ומי בודק את התוכניות, ומי נותן היתרים?

וליד טאהא: יש ועדות קיימות, אותן ועדות על אותם אנשים.

שלמה קרעי: האנשים האלה עד היום לא עשו כלום.

וליד טאהא: אני מעלה להצבעה את הסתייגות מספר 29 לסעיף 1.

וליד טאהא: לא אושרה הסתייגות מספר 29 נפלה, עוברים להסתייגות מספר 30.

שלמה קרעי: רוויזיה.

וליד טאהא: אז יש פה רוויזיה על 29.

אורית סטרוק: על כל ההסתייגויות שהיו עד עכשיו.

שלמה קרעי: לא, גם על 27 וגם על 25.

שלמה קרעי: על כל ההסתייגויות האי זוגיות אני מגיש רוויזיה.

וליד טאהא: אתה עושה עכשיו רטרו?

שלמה קרעי: כן, מותר לי.

וליד טאהא: את זה היועץ המשפטי יגיד לי.

תומר רוזנר: כן, מותר.

שלמה קרעי: אני מגיש רוויזיה על כל ההסתייגויות האי זוגיות.

אורית סטרוק: ואני מגישה על כל ההסתייגויות הזוגיות.

וליד טאהא: אוקיי, אז על כל ההסתייגויות.

וליד טאהא: מתחילים עם הסתייגות מספר 30, אם אין מה להגיד אפשר להצביע.

שלמה קרעי: לא, יש הרבה מה להגיד.

וליד טאהא: תתחילו לשלוף.

אורית סטרוק: בפסקה 1 בסעיף 157א(ח) – (1)(א) המוצע, אחרי המילים "לוועדה המחוזית הנוגעת בדבר" יבוא: ולקבינט הדיור.

אורית סטרוק: משום שאי אפשר להתייחס לבתים האלה או לאזורים האלה כאילו שהם תלויים באוויר ולא קשורים לכל מה שקורה במדינה בהיבט של הדיור.

אורית סטרוק: לכן, לא ייתכן שיקבלו החלטות מהסוג הזה בלי להתחשב גם בעמדת קבינט הדיור.

אורית סטרוק: זאת המשמעות של ההסתייגות, ואדוני יכול להצביע עליה.

וליד טאהא: אני מעלה את הסתייגות מספר 30 לסעיף 1 להצבעה.

וליד טאהא: לא אושרה ההסתייגות נפלה, עוברים להסתייגות מספר 31.

אורית סטרוק: רוויזיה.

שלמה קרעי: אדוני, אני רק רוצה להסביר.

שלמה קרעי: אתה אומר שאני מצביע בניגוד לחוק, אבל, זה שאתם לא מאפשרים - - -

וליד טאהא: בדקת?

וליד טאהא: אבל תגיד קודם, בדקת?

שלמה קרעי: בטח שבדקתי, עוד לפני הדיון.

וליד טאהא: אז אני אוהב שבודקים.

שלמה קרעי: אנחנו חיים במדינה דמוקרטית, ובמדינה דמוקרטית - - -

וליד טאהא: אסור לחבר בתים לחשמל במדינה דמוקרטית?

שלמה קרעי: לא, אסור לפעול כשאין דין ואין דיין במדינת חוק, צריך לבקש היתרים.

וליד טאהא: כן, אתה פעלת ללא דין וללא דיין ולא תכננת את היישובים הערביים, אפילו פשעת ביישובים הערביים.

רון כץ: אפרופו דין ודיין, אתה גינית את ההתקפה על חה"כ בני בגין?

רון כץ: אתה מגנה את ההתקפה על חה"כ בני בגין?

שלמה קרעי: אוי אוי אוי, אני מציע לך שתראה - - -

רון כץ: יו"ר הליכוד לא מגנה - - -

שלמה קרעי: בוודאי שלא נגנה, מה יש לגנות?

שלמה קרעי: אתה גינית את כל מה שהאנרכיסטים עשו בבלפור?

וליד טאהא: קרעי, אתה מוסיף פשע על חטא, גם לא תגנו אותה וגם לא רוצה לחבר בתים לחשמל.

רון כץ: תגיד שאתה מגנה.

שלמה קרעי: לא מגנה.

רון כץ: אתה לא מגנה?

רון כץ: אתה לא מגנה את ההתקפה על חה"כ בני בגין?

שלמה קרעי: בפירוש לא, להיפך, תסתכל בטוויטר שלי ותראה - - -

רון כץ: זאת בושה.

שלמה קרעי: אנחנו לא חלק מהמשחק, מהמוסר הכפול והצביעות שלכם.

וליד טאהא: חה"כ רון כץ, חה"כ קרעי, אני מעמדי להצבעה את הסתייגות מספר 31 לסעיף 1.

וליד טאהא: לא אושרה הסתייגות מספר 31 נפלה, עוברים להסתייגות מספר 32.

שלמה קרעי: אתה גינית כשקראו לרצוח את נתניהו ובני משפחתו?

רון כץ: כן.

אורית סטרוק: רגע, רק שנייה אדוני.

וליד טאהא: התחלת עכשיו בהסתייגות 32.

אורית סטרוק: רגע אחד, קודם כל רוויזיה על ההצבעה הקודמת.

ג'ידא רינאוי-זועבי: אתם יכולים להגיד בסוף רוויזיה על הכל וזהו.

אורית סטרוק: לא רוצה, אני רוצה על כל הסתייגות.

וליד טאהא: לא, היא תגיד, הכל בסדר, ג'ידא.

אורית סטרוק: אדוני היו"ר, אתמול בשעה שבצלאל סמוטריץ' נימק את ההסתייגויות אתה התנהגת איתו בצורה הוגנת, אפשרת לו לדבר - - -

וליד טאהא: מצלמים אותך, את אומרת עליי דברים טובים.

אורית סטרוק: ולא אפשרת לחברי כנסת אחרים להיכנס בדבריו, ואם הם נכנסו - - -

וליד טאהא: נכון.

וליד טאהא: חה"כ רון כץ, אורית סטרוק דיברה בשמי עליך, אל תיכנס להם לדברים.

אורית סטרוק: ואם כן נכנסו לדבריו, לא ספרת את זה בתוך הזמן של ההסתייגות, אז אני מבקשת ממך לעמוד באותו נוהג, ולא שאם חברי כנסת אחרים מתפרצים, וזה אולי זכותם להתפרץ, לא להחשיב את זה כזכות נימוק שלנו בהסתייגות.

אורית סטרוק: אדוני היו"ר, אתה לא מקשיב לי.

שלמה קרעי: רון, אז שני מפגינים צעקו על בני בגין, האמת כואבת.

רון כץ: תגיד לי, אתה אמיתי?

רון כץ: עזוב, בלי קשר לכלום, אתה אמיתי?

שלמה קרעי: בני בגין, פוליטיקאי ששותף להונאת הבחירות, הוא פגע בציבור, הוא דורס את היהדות ואת הדמוקרטיה ביחד איתך, בממשלה שלך.

רון כץ: שלמה, אתה אמיתי?

רון כץ: שלמה, עזוב את הפריימריז בחצי שקל שלכם, כמה שאתה יותר קיצוני אתה יותר מוכר.

רון כץ: תגיד, אתה אמיתי?

רון כץ: אתה יודע בן כמה בני?

רון כץ: אתה יודע בן כמה בני שצועקים עליו עם מגאפונים במרחק של כמה סנטימטרים ממנו?

שלמה קרעי: הוא פוליטיקאי, הוא איש ציבור, הוא תומך ומגבה את ההריסה של חומש, את ההרס של ההתיישבות.

רון כץ: אה, הוא פוליטיקאי והוא איש ציבור?

רון כץ: אתה יודע, זה יכול להיות אבא שלך, לא מתאים לך.

רון כץ: בתור בן אדם זה לא מתאים לך, עזוב פוליטיקה.

שלמה קרעי: אל תגיד לי מה מתאים לי ומה לא מתאים לי, אל תשחק אותה, צבוע ומתחסד.

רון כץ: אז עזוב פוליטיקה, שלמה, אתה מסכים איתי שאני מכיר גם את המצביעים שלכם?

שלמה קרעי: כשסדי בן שטרית וכל החברים שלכם בבלפור הציגו מייצגים מזעזעים, הביאו אותם לבמה בתקשורת.

רון כץ: אז אני אומר לך שגם המצביעים שלכם מגנים את זה, הנורמליים.

שלמה קרעי: אז תעשה לי טובה.

רון כץ: הנורמליים מגנים את זה גם.

שלמה קרעי: אתם שקרנים, צבועים, מתחסדים, והביקורת היא ביקרות.

רון כץ: אני אומר לך עצה פוליטית, זה לא חכם מצידך לא לגנות את זה, אני אומר לך.

שלמה קרעי: רון, את העצות הפוליטיות שלך תגיד לקיסר שלך שימשיך להיות הקיסר במפלגה שלו

רון כץ: אין בעיה, אתה יכול לעשות מה שאתה רוצה.

רון כץ: בן אדם לחברו זה מעל הפוליטיקה, שלמה, לא מתאים לך הדברים האלה.

רון כץ: אני אומר לך, אתה יכול לעשות מה שאתה רוצה, אבל כשתוקפים אדם מבוגר, תגיד אני מגנה, לא משנה מי זה, יכול להיות ביבי, יכול להיות כל אחד אחר.

שלמה קרעי: המוסר הכפול שלך, והצביעות המתחסדת שלך - - -

רון כץ: אתה יכול להגיד שאתה מגנה כל אלימות במשפט פשוט.

שלמה קרעי: אלימות בוודאי, ביקורת נוקבת לא.

רון כץ: זה לא ביקורת, זאת חבורה של פרחחים שתקפו בן אדם מבוגר.

שלמה קרעי: שערה משערות ראשו לא נפלה.

רון כץ: תגיד, אתה ראית את הסרטון?

שלמה קרעי: אני לא ראיתי אותו.

רון כץ: אז תראה אותו.

שלמה קרעי: לא.

רון כץ: תראה אותו, אתה תזדעזע.

שלמה קרעי: לא, זה לא משנה, אבל אני יודע מה היה.

רון כץ: אתה לא יודע מה היה, אתה רוצה שאני אראה לך אותו?

שלמה קרעי: אני יודע מה היה, פגעו בו לרעה?

רון כץ: אתה לא יודע מה היה, אם אתה רוצה אני אראה לך ואז תגיד.

שלמה קרעי: פגעו בו לרעה?

שלמה קרעי: אני לא חלק מהמוסר הכפול והצביעות המתחסדת הזאת.

רון כץ: תיכנס ותראה שקוראים לבן אדם בוגד, זה נראה לך הגיוני?

שלמה קרעי: כשמפגיני בלפור הגיעו, אתם עודדתם אותם להגיע ולקרוא קריאות נאצה.

רון כץ: זה נראה לך הגיוני?

רון כץ: אני שואל אותך.

שלמה קרעי: זה שאתה מדבר אוטוסטרדה ולא נותן לדבר תוך כדי - - -

רון כץ: אני שואל אם זה נראה לך הגיוני, תגיד לי כן או לא.

רון כץ: אם זה נראה לך הגיוני, אין לנו יותר מה להוסיף.

שלמה קרעי: נראה לי הגיוני לבקר ביקורת נוקבת.

וליד טאהא: אני נתתי לכם חופש לפרוק, לפי ההתרשמות שלי, ואני יודע להתרשם, פרקתם, חאלס, הכל בסדר.

וליד טאהא: אני מעלה את ההסתייגות שלי, בהתאם לדיון שהיה גם ב - - -

שלמה קרעי: ובן כמה נתניהו, אתה יודע, רון כץ?

שלמה קרעי: אתה יודע בן כמה נתניהו, שאתם תוקפים אותו כל היום?

שלמה קרעי: תתבייש לך.

רון כץ: עוד פעם שאני אומר, ובפעם האחרונה, אני מגנה כל אלימות, ותגנה גם אתה.

רון כץ: כל אלימות.

שלמה קרעי: אלימות זה משהו אחד, ביקורת זה משהו אחר.

שלמה קרעי: אתם נגד ביקורת.

רון כץ: שלמה, תראה את הסרטון.

וליד טאהא: קרעי.

שלמה קרעי: אתם מנסים לסתום פיות, אתם מנסים לסכל יריבים פוליטיים, לסתום פיות ברשתות החברתיות, זה לא יעזור לכם, אנחנו לא נשתוק ואתם עוד תעופו לפח האשפה של ההיסטוריה.

רון כץ: ההצגות לא עוזרות.

שלמה קרעי: ההצגות הן שלך, אדון כץ.

אורית סטרוק: אנחנו יכולים להבין על מה כל ההסתודדות שם?

אורית סטרוק: אפשר לסבר את אוזנינו, שנהיה בעניינים.

תומר רוזנר: כן, מיד.

וליד טאהא: כן, אתמול הייתה הערה של חה"כ יצחק פינדרוס שהייתה נכונה ובמקומה, ואחרי התייעצות עם הייעוץ המשפטי של מינהל התכנון, מתברר שהוא צדק גם, ועל כן אני מוסיף הסתייגות שלי, שהיא על פסקת משנה (ב)(2) שנמצאת בעמוד השני של נוסח החוק, במקום 45 ימים שנקבעו למתכנן הוועדה, מורידים את זה ל-30, ובעמוד הבא, בסעיף (1א) הוועדה המחוזית תעביר לשר הפנים את חוות דעתה לעניין הבקשה בתוך 45 ימים, ולא 30 ימים.

וליד טאהא: אני מעלה את ההסתייגות שלי להצבעה.

וליד טאהא: בעד – 2

וליד טאהא: נמנעים – 0

וליד טאהא: ההסתייגות עברה.

וליד טאהא: ממשיכים הלאה להסתייגות מספר 32, חה"כ אורית, מתחילים.

אורית סטרוק: אני תכף אנמק, אבל אני רק רוצה שיהיה מסוכם ביננו, שאם חברי כנסת אחרים נכנסים לדברינו, זה לא בא על חשבון זמן ההנמקה שלנו, בסדר?

וליד טאהא: אוקיי.

אורית סטרוק: באיזה מספר אנחנו כעת, בבקשה?

וליד טאהא: הסכמתי איתך, וחה"כ רון כץ לקח לליבו ויצא.

שלמה קרעי: לא, הוא דיבר בטלפון, הוא לא לקח לליבו כלום.

וליד טאהא: יופי שהרגעת אותי.

אורית סטרוק: הוא רצה לצעוק קצת, בא לפה לצעוק ויצא, זה הכל.

תומר רוזנר: הסתייגות 32.

אורית סטרוק: אתה רוצה לנמק שלמה, או שאני?

אורית סטרוק: אז אני מקריאה את 32.

אורית סטרוק: בפסקה 1 בסעיף 157א(ח) – (1)(א) המוצע, במקום 45 ימים יבוא: 12 חודשים.

אורית סטרוק: כמובן שצריך לשנות את זה בהתאמה לשינויים שכבר חלו בחוק, נכון?

אורית סטרוק: משום ש-45 ימים כבר שונו ל-30, נכון?

אורית סטרוק: אני לא טועה בזה?

רעות בינג: לא, רגע, זה בעצם חזר להיות 45 ימים.

אורית סטרוק: בסדר גמור, אז אני מנמקת.

וליד טאהא: אבל את לא מנמקת, סיימנו את הדקה, אני מעלה להצבעה את הסתייגות מספר 32 לסעיף 1.

וליד טאהא: לא אושרה הסתייגות מספר 32 נפלה.

וליד טאהא: עוברים עכשיו להסתייגות מספר 33.

אורית סטרוק: כמה זמן אתה סופר?

וליד טאהא: אני נותן לך דקה לכל הסתייגות.

אורית סטרוק: לא, אבל לא עשית ככה עם בצלאל.

וליד טאהא: אז אני עכשיו חזרתי לעבוד כסדרה.

אורית סטרוק: מה זאת אומרת?

אורית סטרוק: לבצלאל נתת לאורך הרבה הסתייגויות.

וליד טאהא: נותנים דקה לכל הסתייגות.

אורית סטרוק: אני אגיד לך מה נתת.

וליד טאהא: זה על חשבונך, רק שתדעי, את עכשיו מנצלת זמן על חשבונך.

אורית סטרוק: אבל אתה עושה איפה ואיפה.

וליד טאהא: לא, אני הייתי צריך לתת דקה, כנראה ביני לבין סמוטריץ' יש קשר מיוחד ואני ואת לא.

אורית סטרוק: אז זה מה שאני אומרת, קוראים לזה איפה ואיפה, אדוני.

וליד טאהא: אז מה לעשות?

אורית סטרוק: אני אסביר מה עשית, זה לא שונה בהרבה, אבל זה מהותי.

אורית סטרוק: אפשרת לו לקרוא, ואז נתת לו דקה לנמק.

וליד טאהא: לא.

אורית סטרוק: מן ההגינות שמה שנתת לבצלאל סמוטריץ' תיתן גם לי.

וליד טאהא: אז אם עשיתי ככה, עשיתי מעשה איום ונורא.

אורית סטרוק: לא, עשית מעשה הגון, זה לא רגיל, אז אתה יכול להמשיך במעשה ההגון הזה.

אורית סטרוק: טוב, באיזה מספר אנחנו?

וליד טאהא: אנחנו ב-33.

אורית סטרוק: בפסקה 1 בסעיף 157א(ח) – (1)(א) המוצע, במקום להחליט בבקשה בלי לקבל את חוות - - - לא, מה פתאום, לא הצבעת על 32.

תומר רוזנר: הצבענו, הצבענו.

אורית סטרוק: מתי?

רעות בינג: עכשיו.

וליד טאהא: אני מעלה להצבעה את הסתייגות מספר 33 לסעיף 1.

וליד טאהא: לא אושרה

אורית סטרוק: אדוני, אתה מתנהג בברוטליות, אתה לא מאפשר לי לנמק הסתייגויות.

וליד טאהא: הסתייגות מספר 33 נפלה, עוברים עכשיו להסתייגות מספר 34.

אורית סטרוק: רוויזיה על כל ההסתייגויות עד עכשיו.

וליד טאהא: מתחילים לספור, בבקשה.

אורית סטרוק: אני פשוט מציינת, אדוני היו"ר, שאתה לא מאפשר לנמק את ההסתייגויות, לא מאפשר - - - ונוהג איפה ואיפה.

וליד טאהא: את מבזבזת את הזמן שלך לדברים אחרים.

וליד טאהא: אני נותן לך דקה, את יכולה גם לשבת ולא לדבר.

אורית סטרוק: החוק הזה יגיע לערכאות, והשופטים יוכלו לראות איך אתה התנהלת בדיון.

וליד טאהא: נכון, בדיוק.

אורית סטרוק: שאתה עקבי בעניין הזה שאתה לא מאפשר לדון בחוק.

וליד טאהא: השופטים גם שמעו אותך שאת אומרת עליי שנתתי לסמוטריץ' מעל ומעבר.

וליד טאהא: חשבתי שתאהבי את זה ולא תבואי אליי בטענות.

אורית סטרוק: זה יפה מאוד, אבל אתה כנראה נהגת כך כלפי ח"כ אחד מיוחד, ואתה לא נותן לשאר הח"כים לנמק וזה חמור בעיניי, ואני מניחה שזה יהיה חמור גם בעיניי השופטים.

וליד טאהא: את מקבלת את הכבוד הראוי, תנמקי עכשיו, נשארו לנו עוד כמה שניות ועוברים להצבעה.

אורית סטרוק: לא, אני לא צריכה שניות, אני רוצה לקרוא כל הסתייגות ולהסביר אותה.

אורית סטרוק: זה מה שאני רוצה לעשות, מן הראוי לאפשר לי, זה לא היה לוקח הרבה זמן, זה מינימום כבוד שנותנים לחבר כנסת שישב וכתב הסתייגויות עמוק אל תוך הלילה, ומצופה ממך לנהוג כך, אדוני היו"ר.

וליד טאהא: בסדר גמור, אני מעלה להצבעה את הסתייגות מספר 34 לסעיף 1.

וליד טאהא: לא אושרה הסתייגות מספר 34 נפלה, עוברים להסתייגות מספר 35, בבקשה.

אורית סטרוק: רוויזיה על ההצבעה הקודמת.

אורית סטרוק: איזה מספר זה?

רעות בינג: 35.

אורית סטרוק: בפסקה 1 בסעיף 157א(ח) – (1)(א) המוצע, אחרי המילים "בלי לקבל את חוות דעתה" יבוא: החלטה ללא חוות דעת כאמור, תהיה מוגבלת עד לחמש בקשות בשנה המאופיינות בדחיפות הומניטארית חריגה.

אורית סטרוק: וזה, על מנת שלא נרגיל את הדרג הפוליטי והמוסמך לקבל החלטות שאינן נשענות על חוות דעת מקצועית, כי החלטות כאלה גם ייפלו כאשר הן יובאו לבית המשפט, ואנחנו בוודאי לא רוצים להכניס את שרת הפנים לתוך סד זמנים שלא יאפשר לה להעמיד את החלטתה בפני ביקורת שיפוטית, כראוי.

וליד טאהא: אני מעמיד להצבעה את הסתייגות מספר 35 לסעיף 1.

וליד טאהא: לא אושרה הסתייגות מספר 35 נפלה, עוברים להסתייגות מספר 36.

אורית סטרוק: בפסקה 1 בסעיף 157א(ח) – (1)(א) המוצע, אחרי המילים "בלי לקבל את חוות דעתה" יבוא: החלטה ללא חוות דעת כאמור תנומק בדו"ח מיוחד אשר יוגש לוועדת הפנים של הכנסת.

אורית סטרוק: טוב, כמובן שההסתייגות הזאת מתייחסת למצב שבו בראשות ועדת הפנים יישב חבר כנסת שמאפשר לדבר ולדון בדוחות שמובאים אליה, ואז במצב כזה, מן הראוי שחברי כנסת ימתחו ביקורת פרלמנטרית על החלטות שאינן נשענות על חוות דעת מקצועית.

וליד טאהא: הוא יכול להיות ערבי, היו"ר הזה שאת מדברת עליו?

וליד טאהא: או שמה שאת אומרת זה שאת מוציאה את הערבים מן הכלל?

אורית סטרוק: זה יכול להיות ערבי, סיני, אסקימוסי.

וליד טאהא: תאילנדי?

אורית סטרוק: תאילנדי, מה שאתה רוצה, ובלבד - - -

שלמה קרעי: ובלבד שהוא מכיר במדינת ישראל כיהודית ודמוקרטית.

וליד טאהא: נכון.

אורית סטרוק: ובלבד שהוא יקשיב לנאמר ויאפשר דיון.

אורית סטרוק: זה לא קשור למוצא שלו, זה על הנזק שלו.

וליד טאהא: ומכן אני עובר להצבעה על הסתייגות 36 לסעיף 1.

וליד טאהא: לא אושרה הסתייגות מספר 36 נפלה, עוברים להסתייגות 37.

אורית סטרוק: רוויזיה, ונדמה לי שלא אמרתי רוויזיה גם על הקודמת, אז גם על הקודמת.

וליד טאהא: עוברים להנמקה על הסתייגות מספר 37.

אורית סטרוק: שלמה, כשאתה רוצה, תגיד.

שלמה קרעי: לא, את שולטת יותר בחומר.

אורית סטרוק: בפסקה 1 בסעיף 157א(ח) – (1)(א) המוצע - - -

וליד טאהא: תופס עלינו ראש אתה, הרב קרעי.

וליד טאהא: על אורית בעצם, אבל מתוך כבוד אליה אמרתי עלינו.

וליד טאהא: אתה רואה?

וליד טאהא: אני גם לוקח אחריות על אחרים.

שלמה קרעי: תראה, היא נכחה בכל הדיונים, אני רק בחלקם.

וליד טאהא: אבל אני סומך עליך, הרב קרעי, ידעת לבקש ממני סעיפים שלא היו בחוק, אז אני סומך עליך.

שלמה קרעי: נכון, ואתה כמעט נכנעת לאיומים של ליברמן.

וליד טאהא: לא, אז, אז, לא העברתי לך את מה שביקשת?

שלמה קרעי: בסוף העברת.

וליד טאהא: מה זה בסוף?

וליד טאהא: מה, לוחצים על כפתור?

שלמה קרעי: ואני מעריך את זה, מה זה קשור עכשיו?

וליד טאהא: בוא נראה אותך איך תתנהג עכשיו עם החוק הזה.

ג'ידא רינאוי-זועבי: רגע, אבל אני חייבת להבהיר פה, קרעי.

ג'ידא רינאוי-זועבי: סטרוק הגיעה אמנם לכל הדיונים, אבל היא יצאה מרובם.

אורית סטרוק: הוצאה, לא יצאה.

ג'ידא רינאוי-זועבי: לא, יצאה, בגלל שהיא בחרה כל הזמן לצעוק.

וליד טאהא: לא, חה"כ אורית סטרוק, ביקשת לצאת בעזרתי, אז אל תגידי שהוצאת.

וליד טאהא: ביקשת לצאת בעזרתי.

אורית סטרוק: אדוני היו"ר, אני ביקשתי לפעול כפי שמקובל שחברי כנסת פועלים, וזה לשאול שאלות.

וליד טאהא: אבל אני עכשיו, לפנים משורת הדין, מתחיל לספור לך מחדש את הדקה.

וליד טאהא: תתחילי עכשיו.

וליד טאהא: זה כבר אות לבוא המשיח.

שלמה קרעי: אני בכלל מופתע איך אתה נותן לה דקה כשבחוץ וביטחון נתנו לה חצי דקה.

שלמה קרעי: איך הוא לארג' איתך פה?

שלמה קרעי: אתמול אמרת לי שהוא לא לארג'.

וליד טאהא: מה אתה רוצה לומר שאני לא לארג'?

שלמה קרעי: בחוץ וביטחון היועצת המשפטי נתנה לנו שתי דקות, ובכספים נותנים שלוש דקות לכל הסתייגות.

וליד טאהא: אבל עכשיו אני סופר, אורית, אל תבואי בטענות, התחלתי.

אורית סטרוק: אני בסך הכל ביקשתי תנאים כמו בצלאל סמוטריץ', זה לא הרבה.

וליד טאהא: את מקבלת יותר טוב, למה את רוצה לרדת בתנאים?

שלמה קרעי: היא עשתה לנו היום קריאה שמית.

אורית סטרוק: יותר?

אורית סטרוק: יאללה בסדר.

אורית סטרוק: הסתייגות 37.

אורית סטרוק: בפסקה 1 בסעיף 157א(ח) – (1)(א) המוצע הסיפא החל במילים "שר הפנים יחליט בבקשה" תימחק.

וליד טאהא: עוברים מיד להצבעה על הסתייגות מספר 37 לסעיף 1.

וליד טאהא: לא אושרה

אורית סטרוק: אבל עוד לא נימקתי אותה.

וליד טאהא: הסתייגות מספר 37 נפלה, ואת מקבלת את הזכות לנמק את הסתייגות מספר 38, בבקשה.

אורית סטרוק: רגע, רוויזיה, גם על זו, גם על הקודמת, וגם על זאת שלפניה.

וליד טאהא: אוקיי.

אורית סטרוק: הסתייגות 38.

אורית סטרוק: בפסקה 1 בסעיף 157א(ח) – (1)(א) המוצע במקום 60 ימים יבוא: שנתיים.

אורית סטרוק: מאוד חשוב להסביר את העניין הזה, הרי לב ההתקפלות של איילת שקד נמצא פה, היא הסכימה להתקפל בסד הזמנים, וכשהיא מתקפלת בסד הזמנים היא מכניסה את עצמה למציאות בלתי אפשרית שבה היא תצטרך לקבל החלטות ללא בסיס מקצועי, ואז התוצאה של החלטות כאלה תהיה שהן לא תעמודנה בערכאות, ואני סומכת עליכם שאתם תגישו המון בקשות וגם המון פניות לערכאות, ככל שההחלטות של שרת הפנים לא ימצאו חן בעיניכם.

אורית סטרוק: לכן, ההסתייגות באה לומר ששרת הפנים לא תקבל החלטה ללא בסיס מקצועי להחלטה הזו, משום שאחרת, פשוט מאוד ההחלטות שלה ייפלו כמו זבובים בבית המשפט.

וליד טאהא: תודה, חה"כ אורית סטרוק, ניחשת נכון, יוגשו הרבה מאוד בקשות לכל המתחמים העונים על הקריטריונים, זה מה שאנחנו רוצים.

וליד טאהא: אנחנו רוצים הרבה בתים שיתחברו לחשמל וקלעת בול.

וליד טאהא: אני מעלה את הסתייגות מספר 38 לסעיף 1 להצבעה.

וליד טאהא: לא אושרה הסתייגות מספר 38 נפלה, עוברים להסתייגות מספר 39.

שלמה קרעי: תגיד אדוני, אני רוצה לשאול שאלה, אתה מגן זכויות הפרט והחשמל, ודיברתם על כמה חשוב לחבר לחשמל גם אם זה בלי אישורים וגם אם זה אנשים שבונים באופן חוקי.

שלמה קרעי: אני רוצה לשאול אותך מה עמדך לגבי חיבור של ההתיישבות הצעירה, שגם שם יש ילדים, וגם שם יש זקנים וחולים, וגם שם צריכים את החשמל לצרכים דחופים.

שלמה קרעי: מה עמדתך לגבי ההתיישבות הצעירה?

שלמה קרעי: אתה מוכן להוסיף כאן תיקון לחוק?

שלמה קרעי: אם אתה תוסיף תיקון לחוק שההתיישבות הצעירה גם כלולה, אנחנו נשקול ברצינות לא להפריע יותר מידי.

שלמה קרעי: מה אתה אומר, ווליד?

וליד טאהא: יש לך עוד עשר שניות לדבר.

שלמה קרעי: אבל אני נותן לך להגיב.

איתן גינזבורג: התיישבות צעירה אתה רוצה?

איתן גינזבורג: אבל החוק הזה לא חל ביהודה ושומרון.

וליד טאהא: הנה, בדיוק הסתיימו עשר השניות, אני מעלה להצבעה את הסתייגות מספר 39 לסעיף 1.

וליד טאהא: לא אושרה הסתייגות מספר 39 נפלה.

אורית סטרוק: רוויזיה.

וליד טאהא: לפני שאני עובר להסתייגות מספר 40 אני מעלה הסתייגות לגבי - - -

שלמה קרעי: אפשר עדיין להגיש הסתייגויות?

וליד טאהא: אני מעלה הסתייגות.

שלמה קרעי: רגע, אם אתה מעלה זאת אומרת שגם אני יכול.

וליד טאהא: לא, משהו שדנו בו אתמול אבל לא הצבענו עליו, לגבי תקופת ה-120 יום שניתנו לשרה, ואנחנו מורידים אותם ל-60, אז ההסתייגות שלי היא, שבבקשה שהוגשה לו כאמור בתוך 60 ימים מיום שקיבל.

וליד טאהא: אושרה ההסתייגות שהעליתי התקבלה.

שלמה קרעי: אם אתה מגיש הסתייגות גם לי יש הסתייגות.

וליד טאהא: עכשיו אני עובר להסתייגות מספר 40, בבקשה, הרב קרעי.

שלמה קרעי: אבל יש לי הסתייגות 39 א'.

וליד טאהא: לחלופין, הרב קרעי, בבקשה.

שלמה קרעי: אני רוצה להוסיף הסתייגות כזאת, שהחוק ייכנס לתוקפו ביום שבו 90 אחוזים מהיישובים בהתיישבות הצעירה ביהודה ושומרון יחוברו לחשמל.

איתן גינזבורג: מה זה קשור לשני?

שלמה קרעי: מה זאת אומרת מה הקשר?

וליד טאהא: חה"כ איתן, ידידי, אני מעדיף לא לענות לרב קרעי, כי היום יש לו מעמד מיוחד אצלי, יש לו מעמד של רב, ואני בדרך כלל לא מתווכח עם רבנים.

וליד טאהא: הסתיימה הדקה, אני מעלה להצבעה את הסתייגות מספר 40 לסעיף 1.

וליד טאהא: לא אושרה

אורית סטרוק: לא, זה היה 39 א'.

שלמה קרעי: זאת הייתה הסתייגות שאני הוספתי, לא 40.

וליד טאהא: הסתייגות מספר 40 נפלה, עוברים להסתייגות מספר 41.

שלמה קרעי: תומר, אני רוצה חוות דעת של היועץ המשפטי.

וליד טאהא: אני רוצה שיהיה ברור, אנחנו עוברים להסתייגות מספר 41, כי עוד מעט יגידו לא, זה 38.

שלמה קרעי: לא, אני רוצה חוות דעת של היועץ המשפטי, ברגע שנסגר המועד להגשת הסתייגויות והוא עכשיו פתח מחדש והגיש הסתייגות משלו מחדש, אני מבקש הזדמנות להגיש הסתייגויות, גם על התיקון שהוא הוסיף עכשיו, לא יכול להיות שהוא יגיש תיקון ואין לנו הזדמנות להגיש הסתייגויות לתיקון שהוא עשה, איזה מן דבר זה?

תומר רוזנר: לא, התיקון שהוא עשה עלה אתמול בוועדה, למיטב ידיעתי גם לא נקבע מועד להגשת הסתייגויות בחוק הזה.

שלמה קרעי: רגע, אם לא נקבע אז גם אני עכשיו הגשתי הסתייגות, והוא לא הצביע עליה, הוא הצביע על הסתייגות אחרת.

אורית סטרוק: למה שלמה לא יכול להוסיף 39 א'?

וליד טאהא: איזו הסתייגות זו?

שלמה קרעי: אני אמרתי, אני הוספתי הסתייגות 39 א'.

וליד טאהא: אז תקריא אותה עכשיו לפני שמצביעים, רגע אחד, אנחנו עכשיו נצביע על הסתייגות מספר 41 ואז אני אתן לך להקריא את ההסתייגות שאתה מבקש בעל פה, ואז אנחנו נצביע עליה.

שלמה קרעי: הקראתי אותה, לא נתת לנו לנמק את 40.

וליד טאהא: יש לי אינטליגנציה כמוך, אתה יודע, אני פחות.

שלמה קרעי: לא, חלילה, אני לא חושב.

וליד טאהא: אני לא יודע.

שלמה קרעי: מכבד אותך מאוד, תכבד אותנו בחזרה.

וליד טאהא: אני מאוד מכבד אותך, אתה יודע, אפילו נענה לבקשות שלך.

שלמה קרעי: עכשיו תשב לי כל החיים על זה?

וליד טאהא: בטח.

וליד טאהא: אני אספר לך סיפור אחד יפה בעניין הזה.

וליד טאהא: אני מעלה להצבעה את הסתייגות מספר 41 לסעיף מספר 1.

וליד טאהא: לא אושרה הסתייגות מספר 41 לא התקבלה.

אורית סטרוק: רוויזיה.

וליד טאהא: לפני שאני עובר להסתייגות מספר 42, אני רוצה לעבור להסתייגות בעל פה של הרב קרעי, בבקשה.

שלמה קרעי: תודה, אדוני היו"ר.

שלמה קרעי: רק לחידוד העובדות, אני לא רב, אז התואר לא שייך אליי.

וליד טאהא: אוקיי, אני אומר לך אותו כאות כבוד.

שלמה קרעי: בסדר, להיות רב זה באמת כבוד גדול אבל לא זכיתי.

וליד טאהא: אבל לא מגיע לי תודה?

שלמה קרעי: כן, תודה.

שלמה קרעי: אני רוצה להוסיף הסתייגות כזאת:

שלמה קרעי: החוק ייכנס לתוקף ביום שבו יחוברו 90 אחוזים מהמבנים בהתיישבות הצעירה ביהודה ושומרון לחשמל.

וליד טאהא: יש שם מבנים או שיש שם מבנים מאולתרים?

שלמה קרעי: יש גם וגם.

אורית סטרוק: יש שם גם בתים יפים מאוד, ברוך השם.

וליד טאהא: אוקיי, אז אנחנו מעלים להצבעה את ההסתייגות שחה"כ קרעי אמר זה עתה בעל פה.

שלמה קרעי: אבל אני רוצה לנמק אותה, לא נימקתי אותה.

ג'ידא רינאוי-זועבי: אבל עבר הזמן.

וליד טאהא: חשבתי שנימקת אותה, אמרת 90 אחוזים.

שלמה קרעי: הנימוק הוא פשוט.

וליד טאהא: אז תדבר על העשרה אחוזים שלא הכללת.

שלמה קרעי: לא, עשרה אחוז זה כדי לא להיות יותר - - -

וליד טאהא: אתה רואה, אני נותן לך כלים לנמק.

שלמה קרעי: אם אתה אומר 90 אחוזים זה גם בסדר.

שלמה קרעי: אדוני, אם כבר הולכים לחוק שפותח את מדינת ישראל לתוהו ובוהו, ולאנרכיה כזאת שאיש הישר בעיניו יעשה.

שלמה קרעי: אלה שנמצאים בהתיישבות הצעירה ביהודה ושומרון הם לא מכוח אנרכיה, הם לא עשו את זה על דעת עצמם, ממשלת ישראל שלחה אותם להתגורר ולהעביר את קו המחרשה, להעביר את הבניין האחרון הבנוי בעוד ועוד מקומות ביהודה ושומרון כדי לשלוט על השטח, לכן צריך לחבר אותם לחשמל.

וליד טאהא: בסדר, אני חוזר ומבקש הצבעה על ההסתייגות בעל פה שזה עתה נימק אותה חה"כ שלמה קרעי.

וליד טאהא: לא אושרה ההסתייגות נפלה.

אורית סטרוק: רוויזיה.

וליד טאהא: עכשיו אני עובר להסתייגות מספר 42 לסעיף 1, בבקשה.

אורית סטרוק: בפסקה 1 בסעיף 157א(ח) – (1ב)(א)(1) לחוק המוצע, בסופו יבוא: התעוררה שאלה בעניין זה, יוקפאו ההליכים עד להכרעת בית המשפט בפסק דין סופי.

אורית סטרוק: העניין הזה שנזכר כאן בהסתייגות, הוא האם מגיש הבקשה הוא מי שרשאי להגיש בקשה להיתר לגבי המבנה.

אורית סטרוק: זאת אומרת, האם מגיש הבקשה לחיבור לחשמל הוא הוא גם מי שרשאי להיות מגיש הבקשה להיתר, כלומר, בעצם הוא הבעלים של השטח, משום שאם הוא לא הבעלים של השטח, נמצאנו מחוקקים חוק שמכשיר גזל, ואנחנו לא רוצים לחוקק חוק שמכשיר גזל.

אורית סטרוק: לכן, אנחנו מציעים שאם יש שאלה בעניין הזה, האם אותו אדם שמגיש את הבקשה לחיבור לחשמל הוא הבעלים של הקרקע, הדבר יובא להכרעת בית משפט וימתין לפסק דין סופי של בית המשפט.

וליד טאהא: בית משפט שלום, מרכזי, גבוה לצדק?

וליד טאהא: איזו ערכאה?

אורית סטרוק: אני נותנת לך להציע.

וליד טאהא: אוקיי, אנחנו מעלים להצבעה את הסתייגות מספר 42 לסעיף 1.

וליד טאהא: לא אושרה הסתייגות מספר 42 נפלה.

אורית סטרוק: רוויזיה.

וליד טאהא: אנחנו עוברים להסתייגות מספר 43, בבקשה.

אורית סטרוק: בפסקה 1 בסעיף 157א(ח) – (1ב)(א)(1) לחוק המוצע, בסופו יבוא: הוגשה בקשה על ידי מי שאינו רשאי, לא תתקבל בקשה מתוקנת אלא בחלוף שנה ממועד הדחייה.

אורית סטרוק: למה צריכים את ההסתייגות הזאת?

אורית סטרוק: משום שבעצם, מקודם אמרתי לא רוצים לאפשר למישהו שאיננו בעל הקרקע להגיש בקשה, כי זה בעצם גזל קרקעות, אנחנו גם חושבים שאם אדם מגיש בקשה על קרקע שאינה שלו, זה לא יכול לעבור לסדר היום רק באופן מינהלי שלא יחברו אותו, הבן אדם בתכלס ניסה לגזול קרקע שיכולה להיות שייכת לשכן שלו, או למדינה, או לאדם אחר שבכלל הוא נפקד.

אורית סטרוק: ואז במקרה כזה הוא גם צריך - - -

וליד טאהא: ג'ונגל, את אומרת?

אורית סטרוק: בדיוק.

וליד טאהא: כן, יש לך ג'ונגל בחשיבה.

אורית סטרוק: לא, לא, ג'ונגל בכך שאם אדם ינצל את המצב שהחוק הזה יוצר כדי לגזול קרקע של חברו, אז לא יכול להיות רק שלא יחברו אותו אלא צריך לקבל - - -

וליד טאהא: נתתי לך את עשר השניות שאני התערבתי, אני מעלה להצבעה את הסתייגות מספר 43 לסעיף 1.

וליד טאהא: לא אושרה

אורית סטרוק: רוויזיה.

וליד טאהא: הסתייגות מספר 43 נפלה, אני עובר להסתייגות מספר 44, בבקשה.

אורית סטרוק: בפסקה 1 בסעיף 157א(ח) – (1ב)(א), במקום סעיף קטן (2) יבוא: סעיף קטן (2) המבקש הציג אישור על הגשת בקשה להיתר לגבי המבנה.

אורית סטרוק: בשביל זה אנחנו צריכים להסתכל מה כתוב כאן בסעיף קטן (2), ובסעיף קטן (2) המקורי בחוק, כתוב: "המבקש התחייב כי יגיש בקשה להיתר לגבי המבנה בתוך ארבעה חודשים מיום אישור התכנית המוצעת, יפעל להוצאת היתר כאמור בתוך שישה חודשים מיום הגשת הבקשה להיתר, ככל שהדבר בשליטתו, וישקיע את מרב המאמצים ואת המשאבים הנדרשים לשם כך".

אורית סטרוק: אנחנו מבקשים שבמקום זה, ייכתב שהמבקש הציג אישור על הגשת הבקשה להיתר לגבי המבנה.

וליד טאהא: אני מעלה להצבעה את הסתייגות מספר 44 לסעיף 1.

וליד טאהא: לא אושרה הסתייגות מספר 44 לא התקבלה, עוברים להסתייגות מספר 45, בבקשה.

אורית סטרוק: בפסקה 1 בסעיף 157א(ח) – (1ב)(א)(2), במקום ארבעה חודשים יבוא: חודשיים.

אורית סטרוק: ארבעה חודשים זה פרק הזמן שהחוק מאפשר לאדם שמגיש את הבקשה לקדם את הבקשה שלו להיתר, ואנחנו רוצים לצמצם את זה.

וליד טאהא: דווקא יש לך פה הסתייגות שתואמת את התיקון שלנו.

וליד טאהא: היו לשרה 120 ימים, את רצית להגביל אותה ל-60, והנה את מגבילה אותה בהסתייגות.

אורית סטרוק: לא, לא, אני לא רוצה להגביל את השרה, אני רוצה להגביל את מבקש ההיתר.

וליד טאהא: אוקיי, איפה ראית ארבעה חודשים?

וליד טאהא: יש לך עוד עשר שניות, אבל איפה ראית?

וליד טאהא: לא משנה, לא הגעת לתשובה - - -

שלמה קרעי: זה מופיע בשורה השנייה של הסעיף.

וליד טאהא: אוקיי, אני מעלה להצבעה את הסתייגות מספר 45 לסעיף 1.

וליד טאהא: לא אושרה

שלמה קרעי: ווליד, אתה עוד לא מכיר את סעיפי החוק בעל פה?

שלמה קרעי: כתוב ארבעה חודשים.

אורית סטרוק: רוויזיה.

אורית סטרוק: כתוב ארבעה חודשים, אגב, אתה סתם הטעית אותי או שלא שמת לב, אבל כתוב ארבעה חודשים.

וליד טאהא: איפה כתוב?

שלמה קרעי: הנה, בסעיף קטן (2) כתוב: "המבקש התחייב כי יגיש בקשה להיתר לגבי המבנה בתוך ארבעה חודשים...".

וליד טאהא: אוקיי, בסדר, אז אני בלבלתי בין הסעיפים.

שלמה קרעי: עכשיו על זה תן לה בונוס חצי דקה נוספת.

וליד טאהא: קיבלת.

אורית סטרוק: לא צריכים שום בונוס, זה רק בסך הכל - - -

וליד טאהא: קיבלת.

וליד טאהא: אני לארג' בדקות, קרעי.

אורית סטרוק: תודה.

אורית סטרוק: לאה, כמובן רוויזיה.

אורית סטרוק: הסתייגות מספר 46.

אורית סטרוק: בפסקה 1 בסעיף 157א(ח) – (1ב)(א)(2), במקום "יפעל להוצאת" יבוא: יוציא.

אורית סטרוק: מאוד חשוב להסביר את זה, החוק הזה מדבר בצורה מאוד אמורפית, הוא יפעל להוצאת, הוא יעשה ככל שביכולתו, הוא ישתדל נורא, הוא ממש ירצה.

אורית סטרוק: חבר'ה, תוציא או לא תוציא, תעשה את מה שצריך לעשות או לא תעשה את מה שאתה רוצה.

אורית סטרוק: החוק, בכללי, הוא מתגמל את מי שגורר רגליים, ואנחנו רוצים לייצר מצב כמו שאמר היו"ר, אתה רוצה לייצר מצב שהחוק יעודד תכנון ולא שהוא יעודד אנדרלמוסיה ויעודד גרירת רגליים.

אורית סטרוק: אם באמת אתם רוצים לעודד תכנון, תצמצמו את הטווחים, תחייבו את מבקש הבקשה בפעולות מעשיות ולא בכל מיני שאיפות אמורפיות, וזאת בעצם המהות של ההסתייגות.

וליד טאהא: אוקיי, אני מעלה להצבעה את הסתייגות מספר 46 לסעיף 1.

וליד טאהא: לא אושרה הסתייגות מספר 46 לא התקבלה, עוברים להסתייגות מספר 47, בבקשה.

אורית סטרוק: בפסקה 1 בסעיף 157א(ח) – (1ב)(א)(2), במקום שישה חודשים יבוא: 60 יום.

אורית סטרוק: זה בעצם על אותו רעיון, אם אכן כנים דבריכם, ואתם לא רוצים לייצר אנדרלמוסיה אלא באמת רוצים לקדם תכנון, אז אתם צריכים לקצר את הטווחים.

אורית סטרוק: פה אני רוצה להעיר שבכלל, כל החוק הזה, הוא עבודה בעיניים בהיבט הזה שאין מועד, אין מועד שבו צריכים להכריע אם יינתן היתר או לא יינתן היתר.

אורית סטרוק: יש מועד אם יינתן אישור לחבר את החשמל, אבל אין מועד אם יינתן היתר או לא יינתן היתר.

אורית סטרוק: לכן, בעצם הבן אדם יתחבר, זה יהיה בסד זמנים צפוף, אחר כך, באיזשהו סד זמנים לא צפוף הוא צריך להגיש את הבקשה להיתר, ואחר כך, אללה באב אללה, מה שיהיה יהיה.

וליד טאהא: אללה עלא באב אללה, אני מעלה להצבעה את הסתייגות מספר 47 לסעיף 1.

וליד טאהא: לא אושרה הסתייגות מספר 47 לא התקבלה, עוברים להסתייגות מספר 48, אללה עלא באב אללה, יאללה.

אורית סטרוק: טוב, קודם כל רוויזיה.

אורית סטרוק: הסתייגות מספר 48.

אורית סטרוק: בפסקה 1 בסעיף 157א(ח) – (1ב)(א)(2), הסיפא החל במילים "ככל שהדבר בשליטתו" תימחק.

אורית סטרוק: זה אותו רציונל.

אורית סטרוק: בעצם, כל המילים האלה, ככל שהדבר בשליטתו, הוא ישקיע את מירב המאמצים, הוא נורא יחשוב על זה, הוא יחלום על זה בלילה, בואו חבר'ה, רוצים שהוא יעבוד שיעבוד, יגיש בקשה להיתר, יתקדם, יעשה כל מה שצריך, לא כל מיני מילים אמורפיות כאלה.

אורית סטרוק: את המילים האמורפיות צריכים למחוק מן החוק, ואני רק אומרת שאני חושבת שהם לא במקרה הוכנסו לחוק, הם הוכנסו לחוק כי החוק הזה לא נועד לקדם תכנון, הוא נועד בסך הכל לתת פרס לעברייני בנייה.

וליד טאהא: ומכאן אני עובר להצבעה על הסתייגות מספר 48 לסעיף 1.

וליד טאהא: לא אושרה הסתייגות מספר 48 לא התקבלה, עוברים להסתייגות מספר 49, בבקשה.

אורית סטרוק: רוויזיה, בבקשה.

אורית סטרוק: הסתייגות מספר 49.

אורית סטרוק: בפסקה 1 בסעיף 157א(ח) – (1ב)(א)(2), בסופו יבוא: חזקה היא כי המבקש הפר את חובתו אם לא עמד בזמנים אלו, אלא אם כן הוכיח כי עשה ככל שניתן כדי למלא את חובתו.

אורית סטרוק: הרציונל הוא, בגדול, אותו רציונל.

אורית סטרוק: הרציונל אומר שאם כנים דבריכם, שאתם לא רוצים סתם לתת פרס לעברייני בנייה, אלא אתם אומרים שיש מצב של כאוס בהיבט התכנוני ואתם רוצים לקדם תכנון, אז אל תזרקו לנו כל מיני מילים וכל מיני ביטויים שמאפשרים אי בהירות.

אורית סטרוק: שיהיה ברור שחובת ההוכחה היא על המבקש, אם הוא לא הצליח, אם הוא לא עמד בזמנים, אם הוא לא הצליח והוא לא הוכיח שהוא עצמו ביצע את כל מה שהוא היה יכול לבצע, אז ממילא המשמעות היא שהוא הפר את חובתו, זה הרעיון.

וליד טאהא: אוקיי, אני לוקח אחריות על כך שקיבלת 20 שניות יותר, כי אנחנו התקשקשנו במשהו אחר.

וליד טאהא: אני מעלה להצבעה את הסתייגות מספר 49 לסעיף 1.

וליד טאהא: לא אושרה הסתייגות מספר 49 לא התקבלה.

אורית סטרוק: רוויזיה.

וליד טאהא: עוברים להנמקה על הסתייגות מספר 50 לסעיף 1, בבקשה.

אורית סטרוק: הסתייגות מספר 50.

אורית סטרוק: בפסקה 1 בסעיף 157א(ח) – (1ב)(א)(2), בסופו יבוא: לא הושקעו מירב המאמצים והמשאבים כאמור, תידחה הבקשה ולא ניתן יהיה להגישה בשנית.

אורית סטרוק: המשמעות של ההסתייגות הזו היא, שאדם שלא באמת מתאמץ ועושה את כל מה שהוא צריך כדי לקדם את קבלת ההיתר, זה לא מספיק שהוא לא יקבל היתר, אלא הוא יקבל שלילה על ההיתר הזה.

אורית סטרוק: כפי שראינו במתווה, ואנחנו צריכים עוד להידרש למתווה, אדוני, במתווה כתוב בפירוש שמי שיקבל תשובה שלילית להיתר, החיבור לחשמל ינותק, זאת תהיה המשמעות.

אורית סטרוק: לכן, אנחנו רוצים פה להציב איזשהו רף, שאם האדם שמבקש את בקשת החיבור לא קידם את ההיתר בקצב הנדרש, אז זהו, נגמר האירוע.

וליד טאהא: אוקיי, אנחנו מעלים להצבעה את הסתייגות מספר 50 לסעיף 1.

וליד טאהא: לא אושרה הסתייגות מספר 50 לא התקבלה, עוברים להצבעה על הסתייגות מספר 51.

אורית סטרוק: אדוני היו"ר פינדרוס רוצה - - -

וליד טאהא: אני הייתי בתוך הדיבור אז לא שמעתי, כן, מה אמרת חה"כ פינדרוס?

יצחק פינדרוס: אני אומר לך על ההצבעה הזאת, אתמול לא הייתה התייעצות סיעתית וגם היום לא, אבל בסדר.

וליד טאהא: אבל אני הייתי תוך כדי דיבור היום, אתה לא היית בכלל, אז עכשיו תשב ולפני שמצביעים תבקש וניתן לך.

וליד טאהא: זאת פעם אחת, נכון תומר?

תומר רוזנר: הייתה כבר אתמול.

וליד טאהא: אה הייתה אתמול, אוקיי.

יצחק פינדרוס: אין יותר מהתייעצות סיעתית בכל חוק, אחת.

וליד טאהא: אבל תן לו לענות, חה"כ פינדרוס.

וליד טאהא: ראשית אתה מצליח לקחת זמן, כל הכבוד, סומך עליך, אבל תן לו לענות לך.

וליד טאהא: תענה לו, תומר.

תומר רוזנר: כפי שאמרתי אתמול, התקנון קובע התייעצות סיעתית אחת על כל סעיף או נושא, אנחנו מדברים על תיקון לסעיף קטן אחד בתוך חוק התכנון והבנייה שהוא בתוך סעיף 1.

אורית סטרוק: אבל תומר, יש לזה המון תתי סעיפים.

וליד טאהא: לא, אתם הבאתם את זה כהסתייגויות לסעיף 1.

תומר רוזנר: נכון, כל ההסתייגויות הן לסעיף 1.

וליד טאהא: אז אתם תתחילו לעבוד בצורה משודרגת בהמשך.

וליד טאהא: אנחנו עוברים, חה"כ פינדרוס, להנמקה של הסתייגות מספר 51, בבקשה חה"כ סטרוק.

אורית סטרוק: בפסקה 1 בסעיף 157א(ח) – (1ב)(א)(2), בסופו יבוא: לא היה הדבר בשליטתו, יפרט המבקש את מאמציו ואת הגורמים שהביאו לעיכוב הוצאת ההיתר.

יצחק פינדרוס: רוויזיה, דרך אגב, על הסעיף הזה.

אורית סטרוק: כמובן שרוויזיה, אה ההסתייגות הקודמת, כן אז לאה, רוויזיה.

יצחק פינדרוס: היו"ר לא שמע או לא ראה אז אני אומר את זה לפרוטוקול שאני מבקש רוויזיה.

אורית סטרוק: אז אתם אמרתם בכמה וכמה הזדמנויות - - -

וליד טאהא: זה מהזמן שלהם, זה בסדר.

אורית סטרוק: אני יכולה לנמק?

וליד טאהא: זה מהזמן שלכם, בבקשה, אתם יכולים לשתוק, לנמק, הכל.

אורית סטרוק: אני רציתי לנמק.

וליד טאהא: אני סופר 60 שניות.

אורית סטרוק: אתם אמרתם שייתכן שהבן אדם מאוד רוצה לקדם את ההיתר, אבל הרשויות לא מאפשרות לו, הרשויות עצמן גוררות רגליים וכן הלאה.

אורית סטרוק: אז אנחנו מציעים שאותו אדם, אם זה לא היה בשליטתו - - -

וליד טאהא: אני מעלה להצבעה את הסתייגות מספר 51 לסעיף 1.

וליד טאהא: לא אושרה הסתייגות מספר 51 לא התקבלה, עוברים להסתייגות מספר 52.

יצחק פינדרוס: שיירשם בפרוטוקול שביקשתי התייעצות סיעתית ולא ניתן.

וליד טאהא: אני מודיע לכולם שההצבעות על הרוויזיות יתחילו בשעה 14:00.

אורית סטרוק: אני ביקשתי רוויזיה על ההצבעה האחרונה.

וליד טאהא: אוקיי.

אורית סטרוק: איך יתחילו בשעה 14:00?

וליד טאהא: עכשיו את מתחילה עם 52, בבקשה.

יצחק פינדרוס: רוויזיה גם על הסתייגות 51.

אורית סטרוק: בפסקה 1 בסעיף 157א(ח) – (1ב)(א)(2), המובא בה יסומן (א), ובסופו יבוא: (ב) שר הפנים ייקבע ועדה לבחינת מידת המאמצים והמשאבים שהושקעו על הוצאת ההיתר כאמור.

אורית סטרוק: (ג) השר יקבע בתקנות את הרכב הוועדה וסמכויותיה.

אורית סטרוק: זאת אומרת, שבעצם אם יש דילמה, אם יש מחלוקת על מי האשם שהנושא הזה לא קודם, האם זה מבקש ההיתר או הרשויות, אז תהיה ועדה שתוכל להכריע במחלוקת הזו, ואת הוועדה הזאת ימנה שר הפנים והוא גם יקבע - - -

וליד טאהא: אוקיי, אני מעלה להצבעה את הסתייגות מספר 52 לסעיף 1.

וליד טאהא: לא אושרה הסתייגות מספר 52 לא התקבלה, עוברים להנמקה על הסתייגות מספר 53, בבקשה.

יצחק פינדרוס: כל ועדה נוספת זה עוד חסם בתכנון.

אורית סטרוק: לא, זה הפוך.

אורית סטרוק: הסתייגות מספר 53.

אורית סטרוק: בפסקה 1 בסעיף 157א(ח) – (1ב)(א)(3)(א), לחוק המוצע, במקום סעיף קטן (א) יבוא: סעיף קטן (א) המבקש הפקיד בקופת הוועדה המקומית סכום בשיעור החיובים כמשמעותם בסעיף 145(ד)(1) שהיה חב בהם לפי התוכנית המוצעת אילו הייתה מוגשת בקשה להיתר למבנה שלגביו מבוקש החיבור בשיעור החיובים שיעריכו שמאי הוועדה המקומית וגזבר הרשות המקומית.

אורית סטרוק: עכשיו אני רוצה להסביר את זה.

וליד טאהא: לא, כי עבר הזמן.

אורית סטרוק: מה עבר הזמן?

וליד טאהא: אני מעלה את הסתייגות מספר 53 להצבעה.

וליד טאהא: לא אושרה הסתייגות מספר 53 לסעיף 1 לא התקבלה, עוברים להסתייגות מספר 54, בבקשה.

אורית סטרוק: הסתייגות מספר 54, אני מאוד מבקשת, אדוני היו"ר, אתה הסכמת איתי שאתה תיתן לי להקריא ולנמק, אני לא מקשקשת, לא מורחת, אני מנמקת את העניין - - -

וליד טאהא: כן, לא מקשקשת אבל להקריא ולנמק בתוך דקה, לא יותר.

אורית סטרוק: לא, לא.

וליד טאהא: לא, אי אפשר, אני לא נותן לך, חה"כ, לא.

אורית סטרוק: אבל זה לא מה שעשית עם בצלאל סמוטריץ'.

וליד טאהא: אני עכשיו עומד על הקריטריונים כלשונם.

אורית סטרוק: למה לעשות איפה ואיפה?

וליד טאהא: בבקשה, אני התחלתי לספור, עוד מעט עוברים להצבעה.

אורית סטרוק: לא, לא, זה לא הגון, במיוחד שההסתייגות הזאת מאוד חשובה.

וליד טאהא: בסדר, מה אני אעשה?

וליד טאהא: אני נותן דקה לכל הסתייגות, אני לא צריך לתת יותר.

אורית סטרוק: ההסתייגות הזאת, אדוני היו"ר, היא מאוד חשובה, אתה יודע היטב למה, משום שמה שההסתייגות הזו אומרת, היא בעצם מציבה את שאלת איילת שקד מעל דוכן הכנסת.

אורית סטרוק: האם אדם שרוצה לבצע את החיבור הזה ישלם סכום שלו יפחת מ-200,000 שקלים?

אורית סטרוק: זו הייתה האמירה של שרת הפנים, איילת שקד, מעל הדוכן.

אורית סטרוק: עד לרגע זה לא שמענו האם זה נכון או - - -

וליד טאהא: ומכאן אני מעלה להצבעה את הסתייגות מספר 54 לסעיף 1.

וליד טאהא: לא אושרה הסתייגות מספר 54 לא התקבלה, עוברים להסתייגות מספר 55, ובכל מקרה אני אומר שהדברים האלה הם קשקוש.

וליד טאהא: בבקשה.

אורית סטרוק: אז כמה הם צריכים לשלם?

וליד טאהא: קשקוש, בבקשה.

אורית סטרוק: לא, אני שואלת.

וליד טאהא: מה שמשלם כל אזרח לפי גודל הבית שלו, אין פה איפה ואיפה, זה תלוי בגודל הבית, זה תלוי בתעריף ההיטל, ביישוב.

אורית סטרוק: היטל השבחה.

וליד טאהא: מי שמדבר על סכום אחד הוא פשוט מקשקש, וזה על חשבונך.

אורית סטרוק: אני יודעת שזה על חשבוני, וכדי שהציבור יבין, אני מוכנה לוותר על הנימוק של ההסתייגות הקרובה, ובלבד שנשמע ממך, אדוני היו"ר, מה הטווח של התשלומים, שאתה בתור מי שמחוקק את החוק הזה מעריך שאדם שיבקש להתחבר ישלם, מה טווח התשלומים?

אורית סטרוק: איילת שקד אמרה 200,000, מה הטווח שאתה מעריך?

וליד טאהא: אבל עניתי לך.

אורית סטרוק: לא, לא ענית.

וליד טאהא: זה תלוי בגודל המבנה, זה תלוי בתעריף היטלי השבחה.

אורית סטרוק: בסדר, אבל מה הטווח?

וליד טאהא: האזרח לא ישלם שקל אחד מעבר למה שמשלם אזרח אחר שעבר תהליך רישוי, אין פה איפה ואיפה, וגם אין הקלה ואין הוספה.

אורית סטרוק: אבל אתה לא עונה על השאלה שלי.

וליד טאהא: אזרחים הם שווים, כל אזרח משלם כמו האזרח השני.

אורית סטרוק: אבל זאת לא השאלה - - -

וליד טאהא: ואני עובר להצבעה על הסתייגות מספר 55 לסעיף 1.

וליד טאהא: לא אושרה הסתייגות מספר 55 לא התקבלה, עוברים להסתייגות מספר 55.

אורית סטרוק: רגע, רוויזיה בבקשה.

אורית סטרוק: אני חושבת שהאזרחים לא קיבלו תשובה לשאלת גובה התשלומים, וזה חבל.

אורית סטרוק: הסתייגות מספר 56.

אורית סטרוק: בפסקה 1 בסעיף 157א(ח) – (1ב)(א)(3)(א), לחוק המוצע, אחרי סעיף קטן (א) יבוא: סעיף קטן (א)(1) במקרה של מחלוקת בנוגע לגובה שיעור החיובים ילכו אחר השיעור הגבוה.

אורית סטרוק: זה בעצם הולך לפי שיטת איילת שקד, שהיא אומרת שלא יתחברו כל כך הרבה בתים לחשמל כי התעריף יהיה כל כך גבוה שמי יוכל בכלל לשלם אותו, אז אנחנו רוצים להציג פה את שיטת איילת שקד, ולהצביע עליה.

אורית סטרוק: שבעצם האזרחים הערביים שירצו להתחבר יצטרכו לשלם סכום גבוה ככל הניתן, ובכל אפשר יהיה למזער את כמות הערבים שבנו בנייה בלתי חוקית, ומקבלים את החיבור הזה.

וליד טאהא: אני מעלה להצבעה את הסתייגות מספר 56 לסעיף 1.

וליד טאהא: לא אושרה הסתייגות מספר 56 לא התקבלה, עוברים להסתייגות מספר 57.

אורית סטרוק: רוויזיה, בבקשה.

אורית סטרוק: הסתייגות מספר 57.

אורית סטרוק: בפסקה 1 בסעיף 157א(ח) – (1ב)(ב) לחוק המוצע, סעיף קטן (ב) יימחק.

אורית סטרוק: אז אני אקריא רגע את סעיף קטן (ב) שאותו אנחנו מבקשים למחוק מן החוק.

אורית סטרוק: הסעיף אומר כך: "ניתן אישור הרשות המאשרת לביצוע החיבור, ובו חיוותה דעתה כי המבנה תואם את התכנית המוצעת או שהוחלט להפקידה, לפי העניין".

אורית סטרוק: זאת אומרת, אנחנו רוצים לבטל את האופציה הזו.

אורית סטרוק: אתה יכול להצביע.

וליד טאהא: אוקיי, אני מעלה להצבעה את הסתייגות מספר 57 לסעיף 1.

וליד טאהא: לא אושרה הסתייגות מספר 57 לא התקבלה, עוברים להסתייגות מספר 58, בבקשה חברת הכנסת.

אורית סטרוק: רוויזיה.

אורית סטרוק: איזה מספר הסתייגות אנחנו?

וליד טאהא: מספר 58.

אורית סטרוק: תודה.

אורית סטרוק: בפסקה 1 בסעיף 157א(ח) – (1ב)(א)(3)(ד) לחוק המוצע, במקום "חודשים" יבוא: שבועות.

אורית סטרוק: זאת אומרת, מה שכתוב לנו בפסקה ד' זה: "הערבות הבנקאית תחולט אם המבקש לא יגיש בקשה להיתר למבנה, כאמור בפסקת משנה (2) אם לא ישלם את מלוא החיובים לפי דרישה שתומצא לו בקשר עם מתן ההיתר למבנה בתוך ארבעה חודשים ממועד הוצאתה".

אורית סטרוק: אנחנו רוצים לומר במקום ארבעה חודשים, ארבעה שבועות מיום הוצאתה, ולמה?

אורית סטרוק: שוב, משום שאנחנו - - -

וליד טאהא: אוקיי, בינתיים מצביעים ותמשיכי בהמשך.

אורית סטרוק: נשאר לי שביל מההסתייגות הקודמת.

וליד טאהא: אוקיי, נתתי לך, דרך אגב.

אורית סטרוק: לא, לא נתת לי.

וליד טאהא: לא, נתתי אבל אני נותן עוד, בבקשה.

אורית סטרוק: אנחנו רוצים לקצר את טווחי הזמנים משום שאנחנו רוצים שהרציונל יישאר, חוק שמעודד הסדרה ותכנון ולא חוק שמעודד הפקרות, לכן אנחנו מנסים לצמצם את לוחות הזמנים מארבעה חודשים לארבעה שבועות.

וליד טאהא: אני מעלה להצבעה את הסתייגות מספר 58 לסעיף 1.

וליד טאהא: לא אושרה הסתייגות מספר 58 לא התקבלה, עוברים להסתייגות מספר 59, בבקשה.

אורית סטרוק: רוויזיה.

אורית סטרוק: בפסקה 1 בסעיף 157א(ח) – (1ב)(א)(3)(ד) לחוק המוצע, בסופו יבוא: או שהתקבלה החלטה שלא לתת היתר למבנה.

אורית סטרוק: זה מאוד חשוב להסביר את זה, אנחנו מדברים על השלב שבו הערבות תחולט, ואז בעצם, מה שכתוב בסעיף זה שהערבות תחולט אם המבקש לא הגיש את הבקשה להיתר או לא שילם את החיובים, ולא כתוב כאן שאם התקבלה החלטה לא לתת היתר למבנה אז הערבות תחולט.

אורית סטרוק: דרך אגב, זה כן מופיע במתווה.

אורית סטרוק: מן הסתם שמת לב, אתה הרי אמרת בהתחלה שהכל תלוי במתווה, ואתה גם צודק בדבר הזה, הכל תלוי במתווה, אז במתווה זה כן מופיע, אבל אנחנו מעדיפים שזה יופיע גם בלשון החוק, כי מה שמופיע בלשון החוק זה יותר חזק ממה שמופיע בלשון המתווה.

אורית סטרוק: אנחנו מציעים להציע שאם התקבלה החלטה שלא לתת היתר, באותו רגע הערבות הבנקאית תחולט.

וליד טאהא: טוב, בפעם השנייה אני זולג ונותן לך כמעט 20 שניות יותר, רק שתדעי.

וליד טאהא: אני מעלה להצבעה את הסתייגות מספר 59 לסעיף 1.

וליד טאהא: לא אושרה הסתייגות מספר 59 לא התקבלה.

אורית סטרוק: רוויזיה.

וליד טאהא: עוברים להסתייגות מספר 60, בבקשה.

אורית סטרוק: הסתייגות מספר 60.

אורית סטרוק: בפסקה 1 בסעיף 157א(ח) – (1ב) לחוק המוצע, במקום סעיף קטן (ב) יבוא: סעיף קטן (ב) הרשות המאשרת חיוותה דעתה כי לאחר אישור התוכנית לא תהיה מניעה לקבלת היתר בנייה בשטח האמור, לרבות מניעה הנובעת מהתנגדות שהוגשה לתוכנית על ידי מי שנפגע במישרין מהתוכנית, וההתנגדות מתייחסת למקרקעין שיש לו זכות ישירה בהם.

אורית סטרוק: פה, אני שוב רוצה לשים זרקור, ואני רוצה להזהיר את כל חברי הכנסת שמצביעים על החוק הזה.

אורית סטרוק: החוק הזה במתכונתו הנוכחית, הוא החוק הראשון בספר החוקים הישראלי שמאפשר גזל קרקעות, לא רק גזל של אדמות מדינה, אלא גם גזל של - - -

וליד טאהא: תודה רבה, אני מעלה להצבעה את הסתייגות מספר 60 לסעיף 1.

וליד טאהא: לא אושרה הסתייגות מספר 60 לא התקבלה, עוברים להסתייגות מספר 61, בבקשה.

אורית סטרוק: רוויזיה.

אורית סטרוק: הסתייגות מספר 61.

אורית סטרוק: בפסקה 1 בסעיף 157א(ח) – (1ב) לחוק המוצע, לאחר סעיף קטן (ב) יבוא: (ג) בבקשת חיבור לחשמל על המבקש לשלם 200,000 שקלים עבור החיבור תוך שישה חודשים ממועד אישור הרשות המאשרת לביצוע החיבור.

אורית סטרוק: פה, בעצם המטרה של ההסתייגות הזאת היא שאם, כפי שאמר היו"ר, איילת שקד סתם התרברבה וסתם אמרה שישלמו 200,000 שקלים בשלב הערבויות וזה לא נכון בכלל, זה לא נכון, היא הטעתה את הציבור וזה לא יהיה בעלויות האלה.

אורית סטרוק: אז בכל זאת, כדי לאפשר לשרה איילת שקד לעמוד במילתה, אנחנו מציעים שיהיה כתוב שבעצם המבקש ישלם 200,000 שקלים עבור החיבור תוך שישה חודשים, וכך בעצם נאפשר גם ליו"ר לעמוד במילתו, וגם השרה תוכל לעמוד במילתה.

וליד טאהא: ומכאן אני מעלה להצבעה את הסתייגות מספר 61 לסעיף 1.

וליד טאהא: לא אושרה הסתייגות מספר 61 לא התקבלה, עוברים להסתייגות מספר 62, בבקשה.

אורית סטרוק: הסתייגות מספר 62.

אורית סטרוק: בפסקה 1 בסעיף 157א(ח) – (1ב) לחוק המוצע, לאחר סעיף קטן (ב) יבוא: סעיף קטן (ג) המבקש הצהיר כי לא יסטה מהוראות התוכנית המוצעת, וכי ידוע לו כי כל סטיה תביא לניתוק המבנה מחשמל, מים או טלפון, וקנס כספי בשיעור שייקבע על ידי שר הפנים.

אורית סטרוק: הרציונל של ההסתייגות הזו הוא אותו רציונל שאנחנו מנסים, ללא הצלחה לצערי הרב, להכניס לחוק הזה.

אורית סטרוק: החוק הזה, במתכונתו הנוכחית ללא ההסתייגויות שלנו, הוא לא חוק שמעודד תכנון, הוא חוק שמעודד הפקרות, הוא חוק של כל דאלים גבר, הוא חוק של יוצא חוטא נשכר, אין בו שום עידוד לתכנון, להיפך, יש בו עידוד להמשך עבריינות בנייה, ואנחנו מנסים להכניס כל הזמן, בכל ההסתייגויות, אלמנטים שיעודדו תכנון.

אורית סטרוק: אבל, אתם לא מאפשרים לנו, אתם שוב ושוב מצביעים נגד ההסתייגויות האלה, ובכך אתם בעצם מוכיחים שהחוק הזה הוא לא חוק מעודד תכנון, הוא חוק כל דאלים גבר - - -

וליד טאהא: אנחנו עוברים להצבעה על הסתייגות מספר 62 לסעיף 1.

וליד טאהא: לא אושרה הסתייגות מספר 62 לא התקבלה, עוברים להסתייגות מספר 63, בבקשה.

אורית סטרוק: קודם כל רוויזיה על 62.

אורית סטרוק: עכשיו הסתייגות מספר 63.

אורית סטרוק: בפסקה 1 בסעיף 157א(ח) – (1ב) לחוק המוצע, לאחר סעיף קטן (ב) יבוא: סעיף קטן (ג) למבקש או לבני משפחתו אין מבנה נוסף שנבנה ללא היתר לחשמל, למים או לטלפון.

אורית סטרוק: זו הסתייגות מאוד חשובה, כי שאלת השאלות היא, האם הבן אדם בנה ללא היתר, ללא תב"ע, ללא תכנון, כי פשוט לא היה לו איפה לגור, מסכן, אז הוא יגור ברחוב?

אורית סטרוק: אם כבר יש לו בית אחד שהוא בנה בצורה הזאת, והוא ממשיך לבנות באופן בלתי חוקי, אז אנחנו מדברים פה על עבריין מועד, ולא על בן אדם שיש איזושהי סיבה הומניטארית כלשהי לחבר אותו לחשמל.

אורית סטרוק: זאת בעצם השאלה שבה אתם תיבחנו, ולכן אני כן מציעה, משום שאתם כל הזמן אומרים, אני אומרת את זה גם לחה"כ ג'ידא רינאוי זועבי, אתם כל הזמן אומרים שכל המטרה של החוק הזה הוא לאפשר - - -

וליד טאהא: את תמשיכי בהסתייגות הבאה, אני מעלה להצבעה את הסתייגות מספר 63 לסעיף 1.

אורית סטרוק: לא, אני רוצה לשכנע אותה להצביע בעד.

ג'ידא רינאוי-זועבי: תמשיכי לחלום.

וליד טאהא: הצבעה

וליד טאהא: הסתייגות מספר 63 לא התקבלה, עוברים להנמקה על הסתייגות מספר 64, בבקשה.

אורית סטרוק: הסתייגות מספר 64.

אורית סטרוק: בפסקה 1 בסעיף 157א(ח) – (1ג) לחוק המוצע, המילים "סמוך לאחר מתן האישור" יימחקו.

אורית סטרוק: עכשיו אני רוצה לומר דבר כזה, אדוני היו"ר.

אורית סטרוק: אני אצמצם את זמן הדיבור שלי בהסתייגויות מכאן ואילך, כדי לקבל את זמן הדיבור הזה בהסתייגות האחרונה, אז אני מבקשת.

אורית סטרוק: יהיו כמה הסתייגויות שבהן אני רק אקרא את ההסתייגות ולא אנמק, כדי לצבור לעצמי זמן דיבור להסתייגות שתבוא בסוף בסוף בסעיף 2.

אורית סטרוק: אז למשל, בהסתייגות הזו אני צמצמתי, בהסתייגות הבאה אני גם כנראה אצמצם, אתה יכול לספור לי את השניות שאני מצמצמת ואני ארוויח אותן בסוף.

וליד טאהא: רגע, זה אומר שאחרי שמצביעים עכשיו על ההסתייגות, מתחילים מ-65 עד 86, סופרים דקות ונותנים לך לעשות את זה בנאום אחד?

אורית סטרוק: לא, לא את כולם.

וליד טאהא: אלא?

אורית סטרוק: אני אחליט.

וליד טאהא: את תגידי האם להצביע?

אורית סטרוק: יהיו כאלה שאני רק אקרא ויהיו כאלה שלא, ולאה תוכל למנות ובסוף - - -

וליד טאהא: אבל אני אקזז את הוויכוח בכמה שניות, נגיד 30, 40, אנחנו נעשה חישוב.

אורית סטרוק: אנחנו נעשה חישוב.

וליד טאהא: בסדר, אנחנו מעלים להצבעה את הסתייגות מספר 64.

וליד טאהא: לא אושרה הסתייגות מספר 64 לא התקבלה, עוברים להנמקת הסתייגות מספר 65.

אורית סטרוק: רוויזיה.

אורית סטרוק: הסתייגות מספר 65.

אורית סטרוק: בפסקה 1 בסעיף 157א(ח) – (1ג) לחוק המוצע, במקום המילים "ולא יותנה החיבור כאמור" יבוא: החיבור כאמור יותנה.

אורית סטרוק: זאת אומרת, אנחנו פשוט כן מתנים את החיבור לחשמל, ולא לא מתנים את החיבור לחשמל.

אורית סטרוק: אני קיצרתי, שוב, תזכור לי את זה להמשך.

וליד טאהא: אז יש לך פה 30 שניות.

וליד טאהא: אני מעלה להצבעה את הסתייגות מספר 65.

וליד טאהא: לא אושרה הסתייגות מספר 65 לא התקבלה.

אורית סטרוק: רוויזיה.

וליד טאהא: עוברים להנמקת הסתייגות מספר 66, עם אובליגו של 30 שניות, בבקשה.

אורית סטרוק: כן, הסתייגות מספר 66.

אורית סטרוק: בפסקה 1 בסעיף 157א(ח) – (1ג) לחוק המוצע, המובא בה יסומן סעיף קטן (א) ובסופו יבוא: סעיף קטן (ב) היה חיבור המבנה כרוך בעלויות חריגות, רשאים החברה, הספק או המנהל, לפי העניין, שלא לחברו לחשמל, למים או לטלפון, לפי העניין.

אורית סטרוק: פה אני כן רוצה לנמק, אז פה אתה לא תוסיף לי.

אורית סטרוק: היה לנו פה ויכוח בדיון על העלויות של החוק הזה, לא יכול להיות שאין לו עלויות.

אורית סטרוק: בסופו של דבר, כשאתה רוצה לחבר גם חשמל, גם מים, גם טלפון, אין דבר כזה שאין לזה עלות כשאתה מדבר על 70,000 מבנים ברף התחתון, יכול להיות שזה הרבה יותר, לא יכול להיות שאין עלויות, ואנחנו רוצים שלעלויות האלה כן יהיה מענה.

אורית סטרוק: מכאן, הדרישה שבמקרה כזה לא יחברו, אם יהיו עלויות לא יחברו.

אורית סטרוק: אני עדיין חושבת, אדוני היו"ר, שמן הראוי להביא לפה את שר האוצר או את נציגו, שינמקו לנו איך יכול להיות שאין עלויות, כי אתה יודע היטב שיש עלויות לדברים האלה.

וליד טאהא: טוב, אז אני גם נתתי לך את ה-30 שניות תוספת לסעיף הזה, אז אנחנו עוברים להצבעה על הסתייגות מספר 66 לסעיף 1.

וליד טאהא: לא אושרה הסתייגות מספר 66 לא התקבלה, אנחנו עוברים להסתייגות מספר 67.

אורית סטרוק: הסתייגות מספר 67.

אורית סטרוק: בפסקה 1 בסעיף 157א(ח) – (1ג) לחוק המוצע, המובא בה יסומן סעיף קטן (א) ובסופו יבוא: סעיף קטן (ב) במשך הזמן שבין החיבור כאמור ועד מתן ההיתר לבנייה ישלם המבקש עבור שירותי החשמל, המים והטלפון תעריף מוגדל אשר ייקבע על ידי שר הפנים בתקנות.

אורית סטרוק: מה הרציונל של זה?

אורית סטרוק: את זה אני כן רוצה להסביר.

אורית סטרוק: אנחנו רוצים לתת דחיפה לאותו אדם שביקש את החיבור, כדי שהוא באמת יסיים את התכנון.

אורית סטרוק: אז אנחנו אומרים לו שעד שהוא לא יסיים את התכנון ואת ההיתר אז הוא ישלם תעריף מוגדל, וזה ייתן לו את הדחיפה להתקדם עם התכנון.

וליד טאהא: אני מעלה להצבעה את הסתייגות מספר 67 לסעיף 1.

וליד טאהא: לא אושרה הסתייגות מספר 67 לא התקבלה, עוברים להסתייגות מספר 68, בבקשה.

אורית סטרוק: רוויזיה.

אורית סטרוק: הסתייגות מספר 68.

אורית סטרוק: בפסקה 1 בסעיף 157א(ח) – (1ג) לחוק המוצע, בסופו יבוא: לא ניתן אישור הרשות המאשרת לחיבור המבנה כאמור, ינותק המבנה מחשמל, מים וטלפון תוך 15 יום.

אורית סטרוק: כבר אמרנו שהעניין הזה של הניתוק מופיע במתווה, פה אנחנו רוצים שהוא יופיע בתוך החוק עצמו, ושגם ייקצב לו זמן של 15 יום כדי שלא תהיה הפקרות.

אורית סטרוק: קיצרתי, תספור לי.

וליד טאהא: אוקיי, לא קיצרת, עשר שניות.

אורית סטרוק: קיצרתי ועוד איך.

וליד טאהא: עשר שניות, אני סופר.

אורית סטרוק: תספור.

וליד טאהא: אני מעלה להצבעה את הסתייגות מספר 68 לסעיף 1.

וליד טאהא: לא אושרה הסתייגות מספר 68 לא התקבלה, עוברים להסתייגות מספר 69.

אורית סטרוק: רוויזיה, כמובן.

וליד טאהא: עם עשר שניות בקופה, בבקשה.

אורית סטרוק: איפה אנחנו?

אורית סטרוק: 69?

וליד טאהא: נכון.

אורית סטרוק: הסתייגות מספר 69.

אורית סטרוק: בפסקה 1 בסעיף 157א(ח) – (1ג) לחוק המוצע, בסופו יבוא: לא ניתן אישור הרשות המאשרת לחיבור המבנה כאמור, ייהרס המבנה באופן מידי.

אורית סטרוק: עוד פעם, המטרה פה היא לייצר דחיפה, לייצר מוטיבציה - - -

וליד טאהא: לייצר תענוג של אלה שאוהבים לראות הרס.

אורית סטרוק: את זה אתה אמרת.

וליד טאהא: כן, אני עוזר לך קצת.

אורית סטרוק: אני חושבת שזה נותן מוטיבציה למבקש, וקיצרתי אז תספור לי את זה.

אורית סטרוק: דרך אגב, אני רוצה להגיד עוד משהו וזה לא בתוך הספירה.

וליד טאהא: למה?

אורית סטרוק: אני אסביר לך למה.

וליד טאהא: למה את קובעת?

אורית סטרוק: אני אסביר לך למה.

אורית סטרוק: כי אנחנו סיכמנו בהתחלה שאתה תיתן לי כמו לבצלאל סמוטריץ', כלומר, אני קוראת את ההסתייגות ואז יש לי את זמן ההנמקה, זמן הקריאה הוא לא חלק מזמן ההנמקה.

וליד טאהא: עכשיו את מייצרת סיפור רומן ביני לבין סמוטריץ'.

אורית סטרוק: אני לא יודעת את זה, אבל אני חושבת שלהפלות ביני לבין בצלאל סמוטריץ' זה לא הגון.

וליד טאהא: אוקיי, אני מעלה להצבעה את הסתייגות מספר 69 לסעיף 1.

וליד טאהא: לא אושרה הסתייגות מספר 69 לא התקבלה, אני עובר להסתייגות מספר 70.

אורית סטרוק: רוויזיה.

וליד טאהא: בבקשה, חברת הכנסת.

אורית סטרוק: בפסקה 1 בסעיף 157א(ח) – (2) לחוק המוצע, במקום המילים "רשאית היא להורות" בסופו, יבוא: תורה.

אורית סטרוק: שוב, אני אומרת בקצרה, במקום מילים אמורפיות, מילים מעשיות.

אורית סטרוק: מה זה רשאית היא להורות?

אורית סטרוק: תורה.

אורית סטרוק: קיצרתי.

וליד טאהא: אנחנו מעלים להצבעה את הסתייגות מספר 70 לסעיף 1.

וליד טאהא: לא אושרה הסתייגות מספר 70 לא התקבלה, עוברים להסתייגות מספר 71, בבקשה.

אורית סטרוק: רוויזיה.

אורית סטרוק: בפסקה 1 בסעיף 157א(ח) – (2) לחוק המוצע, המילים "במקום התוכנית שהופקדה יבוא התוכנית המוצעת" יימחקו.

אורית סטרוק: אני לא מנמקת את זה כדי לצבור את הזמן שלי להסתייגות שבה אני רוצה להרחיב.

וליד טאהא: אז אני מעלה להצבעה את הסתייגות מספר 71 לסעיף 1.

וליד טאהא: לא אושרה הסתייגות מספר 71 לא התקבלה, עוברים להנמקת הסתייגות מספר 72.

אורית סטרוק: רגע, אני בטעות קראתי את 72 במקום את 71, עכשיו אני אקרא את 71.

וליד טאהא: אוקיי.

תומר רוזנר: אנחנו הצבענו על 72.

תומר רוזנר: הצבעת על 72 ולא הצבעת על 71, נכון?

רעות בינג: הצבעתם על הנוסח של 72.

וליד טאהא: הצבענו על 71, את יכולה לדבר מה שבא לך, את יכולה לדבר על סינגפור וגם להצביע על 71, הכל בסדר.

וליד טאהא: אז עכשיו את תדברי על 72, רגיל.

וליד טאהא: את יכולה לקרוא את 71 כ-72.

וליד טאהא: הבנת, מופיד, איך זה מתנהל?

אורית סטרוק: זה כמו בכדורסל.

מופיד מרעי: בינתיים היא לא צברה כלום.

אורית סטרוק: צברתי ועוד איך, לא נכון.

וליד טאהא: טוב, אני יותר נדיב ממופיד, אני אתן לך, תמשיכי.

אורית סטרוק: זה בכלל צריך להיות כמו בכדורסל, לא בכדורגל, אם מפריעים לי באמצע אז זה יורד מהזמן.

וליד טאהא: אוקיי.

אורית סטרוק: בפסקה 1 בסעיף 157א(ח) – (2) לחוק המוצע, לאחר סעיף (2) יבוא: סעיף קטן (3) הרשות המאשרת תבדוק אחת לשנה כי לא הייתה סטייה מהוראות התוכנית שאושרה.

אורית סטרוק: אפשר להצביע כדי לצבור זמן.

וליד טאהא: אני מעלה להצבעה את הסתייגות מספר 72 לסעיף 1.

וליד טאהא: לא אושרה הסתייגות מספר 72 לא התקבלה.

וליד טאהא: אנחנו עוברים להנמקת הסתייגות מספר 73, בבקשה.

אורית סטרוק: רוויזיה.

אורית סטרוק: הסתייגות מספר 73.

אורית סטרוק: לאחר סעיף 2 לחוק המוצע יבוא: סעיף 3 שר הפנים ימסור לוועדת הפנים של הכנסת בתחילת כל שנה דיווח על מספר המקרים בשנה שקדמה למועד הדיווח על מספר הבתים שחוברו לפי הוראות סעיף זה, לפי חלוקה למחוזות תוך פירוט עלויות החיבור של כל מבנה.

אורית סטרוק: הסעיף הזה, אדוני היו"ר, אני חושבת שאתה צריך להיות מעוניין להצביע בעדו, משום שבו ייבחן למעשה האם אתה הצלחת להביא חשמל לכמה שיותר בתים, שזה מה שאתה מעוניין, או האם איילת שקד הצליחה לא להביא חשמל לכמה שיותר בתים כפי שהיא מעוניינת, בזה אתם תיבחנו, לכן לדעתי אתה צריך להצביע בעד ההסתייגות הזו.

וליד טאהא: אני מעלה להצבעה את הסתייגות מספר 73 לסעיף 1.

וליד טאהא: לא אושרה

אורית סטרוק: אתה לא בעד?

וליד טאהא: הסתייגות מספר 73 לא התקבלה, אנחנו עוברים להסתייגות מספר 74.

אורית סטרוק: רוויזיה.

וליד טאהא: אני נמצא בשטח, אני לא צריך שאף אחד ידווח לי, אני אראה בעיניים.

וליד טאהא: אז בבקשה, הסתייגות מספר 74.

אורית סטרוק: הסתייגות מספר 74.

וליד טאהא: נתתי לך חמש שניות על זה.

אורית סטרוק: למה חמש שניות?

וליד טאהא: על מה שכבר הצבענו, כי ניצלת את כולו אז זה ממני, אני נתתי בונוס.

אורית סטרוק: הסתייגות מספר 74.

אורית סטרוק: לאחר סעיף 2 לחוק המוצע יבוא: סעיף 3 חיבור לחשמל, מים או טלפון כאמור, יאושרו ל-25 בקשות בשנה בלבד.

אורית סטרוק: שוב, זאת שיטת איילת שקד.

וליד טאהא: אז איך אני אדע אם היא עשתה הרבה או לא, אז את מגבילה אותה כאן.

אורית סטרוק: לא, היא רוצה כמה שפחות, זאת שיטת איילת שקד.

אורית סטרוק: ההסתייגות הזאת היא שיטת איילת שקד.

וליד טאהא: נגיד שהיא אישרה 89, ואז מה נעשה לה לפי השיטה שלכם?

אורית סטרוק: לא, היא לא יכולה לפי השיטה הזאת, אבל היא גם לא רוצה - - -

וליד טאהא: אז הסעיף הקודם הוא סעיף של נוכלות.

אורית סטרוק: לא, הוא סעיף איילת שקד.

וליד טאהא: עזבי עכשיו, את אמרת שאני צריך לבדוק אותה האם היא פועלת כדי שבתים יתחברו, עכשיו את באה ואומרת לה להיזהר שלא יתחברו יותר מ-25 בתים, אז תחליטי איזה מבין שניהם.

אורית סטרוק: לא, אבל תראה, אתה אומר למצביעים שלך דבר אחד, והיא אומרת למצביעים שלה דבר אחר.

וליד טאהא: עזבי את המצביעים, מדברים על בתים, ילדים, נשים, זקנים, חולים, עזבי.

וליד טאהא: אנחנו מדברים על זכויות יסוד, לא על קלפי ועל סיסמאות.

אורית סטרוק: תשמע, כשאיילת שקד עומדת מעל הדוכן ואומרת שיהיו מעט מבנים שיחוברו לחשמל, מה אתה חושב, למה היא אומרת את זה?

אורית סטרוק: היא אומרת את זה בשביל המצביעים שלה, נכון?

וליד טאהא: על חשבון אלה שנשרפים בבתים?

אורית סטרוק: אבל ברור שאתה נגדה.

וליד טאהא: אני נגדך, לא נגדה.

אורית סטרוק: נגדי?

וליד טאהא: נגד כל מי שלא רוצה שהבתים יתחברו לחשמל, ואני מעלה להצבעה את הסתייגות מספר 74 לסעיף 1.

וליד טאהא: לא אושרה הסתייגות מספר 74 לא התקבלה, ואת ניצלת את כל הבונוס שהיה לך, עכשיו עוברים להסתייגות מספר 75, בבקשה.

אורית סטרוק: לא, זה לא יפה, אתה ניהלת איתי שיח ועכשיו אתה אומר לי - - -

וליד טאהא: בסדר, את רוצה לנהל שיח על חשבוני?

וליד טאהא: על חשבון שנינו.

אורית סטרוק: אנחנו אמרנו שזה כמו בכדורסל, אם אתה מדבר זה לא יכול לקחת מהזמן שלי.

וליד טאהא: יאללה, בסוף אנחנו נעשה החלטה בצוות הוועדה.

וליד טאהא: בבקשה, 75.

אורית סטרוק: כמו בכדורסל.

וליד טאהא: אני דווקא קצת מבין בכדורסל.

אורית סטרוק: מצויין.

אורית סטרוק: רוויזיה.

אורית סטרוק: איזה סעיף אנחנו?

תומר רוזנר: 75.

אורית סטרוק: הסתייגות מספר 75.

אורית סטרוק: לאחר סעיף 2 לחוק המוצע יבוא: סעיף 3 חיבור לחשמל, מים או טלפון כאמור יאושר ליחידת שטח אחת בכל שנה בלבד.

אורית סטרוק: אין מה להסביר, שוב, זאת שיטת איילת שקד, אתה כמובן תצביע נגד.

וליד טאהא: אני מעלה להצבעה את הסתייגות מספר 75 לסעיף 1.

וליד טאהא: לא אושרה הסתייגות מספר 75 לא התקבלה, אני עובר להסתייגות מספר 76.

אורית סטרוק: רוויזיה.

אורית סטרוק: יכול להיות שיבואו החברים מהמפלגה של איילת שקד ויצביעו בעד הרוויזיה, זה ייתכן כי זאת שיטת איילת שקד.

אורית סטרוק: הסתייגות מספר 76.

אורית סטרוק: לאחר סעיף 2 לחוק המוצע יבוא: סעיף 3 בתום כל שנה מכניסתו לתוקף של חוק זה תדווח היחידה הארצית לפיקוח על הבנייה במשרד הפנים לוועדת הפנים על השפעת התיקון והשלכותיו על בנייה בלתי חוקית.

אורית סטרוק: מצאה היחידה כי ישנה עלייה בהיקף הבנייה הבלתי חוקית, תוקפן של הוראות אלו יבוטל.

אורית סטרוק: זאת אומרת, אם אנחנו נראה שהחוק מעודד בנייה בלתי חוקית, נבטל את החוק, פשוט מאוד.

אורית סטרוק: קיצרתי בהסבר כדי לצבור זמן.

וליד טאהא: לא קיצרת כלום.

אורית סטרוק: קיצרתי מאוד.

וליד טאהא: מעלים להצבעה את הסתייגות מספר 76 לסעיף 1.

וליד טאהא: לא אושרה ההסתייגות לא התקבלה, עוברים להסתייגות מספר 77, בבקשה.

אורית סטרוק: רוויזיה, בבקשה.

אורית סטרוק: אדוני היו"ר, אני רוצה רגע התייעצות איתך.

אורית סטרוק: התקשר אליי יו"ר ועדת חוץ וביטחון והוא מבקש שאני אדבר איתו דקה, אני יכולה לדבר איתו דקה על זמן ההסתייגויות?

וליד טאהא: עכשיו?

אורית סטרוק: ככה הוא כתב לי בהודעה.

וליד טאהא: אם את מוותרת על שאר ההסתייגויות.

אורית סטרוק: לא, אני לא מוותרת.

וליד טאהא: אז לא, אל תדברי איתו.

אורית סטרוק: אז אתה תסביר, הנה הוא הגיע.

וליד טאהא: לא, אבל אני איתך, אני אצביע על הסעיפים.

אורית סטרוק: אני לא יכולה לדבר איתך דקה כי היו"ר - - -

וליד טאהא: נכון, אני לא מאפשר.

אורית סטרוק: סליחה, זה לא אישי.

וליד טאהא: יש איסור נגיעה, מה אתה לא יודע?

רם בן ברק: אני שומר נגיעה גם אני.

אורית סטרוק: אתם תסדרו ביניכם, אבל אני לא יכולה.

וליד טאהא: אני עכשיו מעלה להצבעה את הסעיף, זה על חשבונך.

אורית סטרוק: לא, מה אתה עושה?

וליד טאהא: זה על חשבונך.

אורית סטרוק: לא, לא.

וליד טאהא: לא, לא, אז תדברי, נשארו לך עשר שניות לדבר.

אורית סטרוק: על מה?

אורית סטרוק: באיזו הסתייגות אנחנו?

וליד טאהא: הסתייגות 77.

וליד טאהא: אני מעלה להצבעה את הסתייגות מספר 77.

וליד טאהא: לא אושרה הסתייגות מספר 77 לא התקבלה, עוברים להסתייגות מספר 78, בבקשה.

אורית סטרוק: רוויזיה.

אורית סטרוק: אתה לא צריך להיבהל מזה שרם פה, זה בסדר.

קריאה: להיפך, אנחנו שמחים בנוכחותו.

וליד טאהא: להיבהל?

וליד טאהא: למה, נראה לך שהוא מבהיל?

אורית סטרוק: לא, אתה נשמע לחוץ, לא יודעת.

וליד טאהא: אני?

קריאה: לחוץ?

קריאה: מרם?

ג'ידא רינאוי-זועבי: לא, את עוד לא הכרת את ווליד הלחוץ.

וליד טאהא: בנימין מכיר את ווליד הלחוץ.

אורית סטרוק: טוב, כל מה שדיברתם זה לא על חשבוני.

אורית סטרוק: אם אתם מדברים ביניכם זה כמו בכדורסל, זה לא על חשבוני.

אורית סטרוק: לא, הנה אנחנו כבר גומרים, אנחנו ב-78, תכף גומרים.

אורית סטרוק: הסתייגות מספר 78.

אורית סטרוק: לאחר סעיף 2 לחוק המוצע יבוא: סעיף 3 שר הפנים יפרסם אחת לארבעה חודשים באתר האינטרנט של משרד הפנים דו"ח על מספר הבקשות שהוגשו על פי חלוקה למחוזות, תוך פירוט ההחלטות שהתקבלו, נימוקיהם, ועלויות החיבור.

אורית סטרוק: אני לא מנמקת כדי לצבור זמן.

וליד טאהא: לא, לא צברת כלום, הגעת בדיוק לזמן שלך.

אורית סטרוק: מה זאת אומרת?

וליד טאהא: אני מעלה להצבעה את הסתייגות מספר 78 לסעיף 1.

וליד טאהא: לא אושרה הסתייגות מספר 78 לא התקבלה, עוברים להסתייגות מספר 79 להנמקה, בבקשה.

אורית סטרוק: זה לא בסדר שאתה סופר את הזמן שאני מקריאה, זה לא תקין.

וליד טאהא: זה על חשבונך עכשיו מה שאת אומרת, בבקשה.

אורית סטרוק: הסתייגות מספר 79.

אורית סטרוק: לאחר סעיף 2 לחוק המוצע יבוא: סעיף 3 תוקפו של צו כאמור בסעיף 1 יהיה לתקופה שנקבעה בו, אך לא יותר משמונה חודשים.

אורית סטרוק: תצביע.

וליד טאהא: אוקיי, אני מעלה להצבעה את הסתייגות מספר 79.

וליד טאהא: לא אושרה הסתייגות מספר 79 לא התקבלה, עוברים להסתייגות מספר 80.

אורית סטרוק: רוויזיה, ורוויזיה גם על 78.

וליד טאהא: עוברים להנמקת הסתייגות מספר 80, בבקשה.

אורית סטרוק: לאחר סעיף 2 לחוק המוצע יבוא: סעיף 3(א) הרואה עצמו נפגע מההחלטה לחבר לחשמל, למים או לטלפון כאמור, רשאי לערור למשנה ועדת הערר תוך 90 יום מפרסום ההחלטה.

אורית סטרוק: סעיף קטן (ב) שר הפנים בהתייעצות עם שר הבינוי והשיכון ימנה את חברי ועדת הערר ואת סדרי הדין שעל פיהן תפעל.

וליד טאהא: אוקיי, אני מעלה להצבעה את הסתייגות מספר 80.

וליד טאהא: לא אושרה הסתייגות מספר 80 לא התקבלה, עוברים להנמקת הסתייגות מספר 81, בבקשה.

אורית סטרוק: רוויזיה.

אורית סטרוק: הסתייגות מספר 81.

אורית סטרוק: לאחר סעיף 2 לחוק המוצע יבוא: סעיף 3 חיבור מבנה כאמור יהיה בתנאי להריסת מבנה שהוצא כנגדו צו הריסה באותו אזור.

אורית סטרוק: זה כמובן כדי לחזק את שלטון החוק באזור הזה, ושלא יהיה חוטא נשכר.

אורית סטרוק: תצביע.

וליד טאהא: אני מעלה להצבעה את הסתייגות מספר 81.

וליד טאהא: לא אושרה הסתייגות מספר 81 לא התקבלה, עוברים להנמקה על הסתייגות מספר 82.

אורית סטרוק: רוויזיה.

וליד טאהא: כן, בבקשה.

אורית סטרוק: לאחר סעיף 2 לחוק המוצע יבוא: סעיף 3 החברה, הספק או המנהל, לפי העניין, ידווחו מידי שנה על סך הוצאותיהם עבור חיבור כאמור לוועדת הפנים של הכנסת.

אורית סטרוק: חזרנו לסוגיית התקציב, ואתה יכול להצביע.

וליד טאהא: אני מעלה להצבעה את הסתייגות מספר 82.

וליד טאהא: לא אושרה הסתייגות מספר 82 לא התקבלה, עוברים להנמקת הסתייגות מספר 83.

אורית סטרוק: רוויזיה.

אורית סטרוק: הסתייגות מספר 83.

אורית סטרוק: לאחר סעיף 2 לחוק המוצע יבוא: סעיף 3 צו כאמור יהיה תקף עבור יחידת שטח אחת בכל פעם.

אורית סטרוק: לא יוצא יותר מצו אחד בשנה.

אורית סטרוק: שוב, זאת שיטת איילת שקד, אתה יכול להצביע עליה.

וליד טאהא: אני מעלה להצבעה את הסתייגות מספר 83.

וליד טאהא: לא אושר/ה הסתייגות מספר 83 לא עברה, עוברים להסתייגות מספר 84.

אורית סטרוק: רוויזיה.

אורית סטרוק: הסתייגות מספר 84.

אורית סטרוק: לאחר סעיף 2 לחוק המוצע יבוא: סעיף 3 לצורך בחינת ההשלכות של תיקון זה, יוקם צוות בין-משרדי תחת משרד ראש הממשלה.

אורית סטרוק: אתה יכול להצביע.

וליד טאהא: אני מעלה להצבעה את הסתייגות מספר 84.

וליד טאהא: לא אושרה הסתייגות מספר 84 לא עברה, עוברים להסתייגות מספר 85.

אורית סטרוק: רוויזיה.

אורית סטרוק: הסתייגות מספר 85.

אורית סטרוק: לאחר סעיף 2 לחוק המוצע יבוא: סעיף 3 חיבור לחשמל, למים או לטלפון כאמור לא יחול אם בעל הקרקע או מי שיש לו עניין בקרקע עברו על אחת מהעבירות הבאות: עבירות תקיפה, עבירות אלימות, עבירות טרור, עבירות נשק, עבירות מס, עבירת ריבוי נישואין.

אורית סטרוק: זאת אומרת, מספיק לנו שהוא עבריין בנייה, אם הוא עבריין יותר מאשר עבריין בנייה, הוא לא יקבל.

וליד טאהא: אני מעלה להצבעה את הסתייגות מספר 85.

וליד טאהא: לא אושרה הסתייגות מספר 85 לא התקבלה, עוברים להסתייגות מספר 86, שהיא גם ההסתייגות האחרונה, בבקשה.

אורית סטרוק: רוויזיה.

אורית סטרוק: נכון, היא ההסתייגות האחרונה ובה אני רוצה לדבר קצת יותר באריכות, ואתה תאפשר לי.

וליד טאהא: בנוסף לדקה של הסעיף, אני נותן לך עוד שלוש דקות, בבקשה.

אורית סטרוק: מצוין, תודה, זה מאוד נדיב.

אורית סטרוק: הסתייגות מספר 86.

אורית סטרוק: לאחר סעיף 2 לחוק המוצע יבוא: סעיף 3.

אורית סטרוק: שבועיים לאחר כניסתו לתוקף של תיקון זה יפורסם צו אלוף המאפשר חיבור לחשמל ליישובי ההתיישבות הצעירה.

אורית סטרוק: אני כבר אומרת, אדוני היו"ר, אני מבקשת להוסיף גם 86 א'.

אורית סטרוק: אני מבקשת לרשום אותו ואני אומרת אותו עכשיו בעל פה.

אורית סטרוק: מייד עם כניסתו לתוקף של חוק זה יפורסם צו אלוף המאפשר חיבור לחשמל ליישובי ההתיישבות הצעירה.

אורית סטרוק: וזאת בעצם 86 א', אני אסביר.

אורית סטרוק: אני חושבת שהכנסת לא יכולה לנהוג איפה ואיפה, אני חושבת שאם הוחלט שיחוברו לחשמל מבנים של עברייני בנייה במגזר הערבי, שאף אחד לא ביקש מהם לבנות בתים ללא היתר, אז מקל וחומר צריך לחבר לחשמל מבנים בהתיישבות הצעירה ביהודה ושומרון.

אורית סטרוק: כל המבנים האלה, על פי דו"ח טליה ששון, הם כולם נבנו בעידוד הממשלה, בהרשאת הממשלה, בהרשאת רשויות השלטון, והם למעשה לא הוסדרו אך ורק מסיבות מדיניות ולא מעבר לכך.

אורית סטרוק: אנשים שהם מלח הארץ שבנו את הבתים שלהם במקום שבנו כדי להרחיב את גבולות ההתיישבות ביהודה ושומרון, ומה שחשוב יותר מזה, שראש הממשלה של הממשלה הנוכחית, נפתלי בנט, התחייב לאנשים האלה שהוא יסדיר את בתיהם בישיבת הממשלה הראשונה בראשותו, והוא לא עשה את זה.

אורית סטרוק: מכיוון שאתה, אדוני היו"ר, אתה ממלא את ההתחייבויות שלך לציבור הבוחרים שלך, ואתה נאבק, וסגרת את ועדת הפנים של הכנסת פעמיים, כדי שהחוק הזה יעבור, כי אתה מרגיש חייב כלפי הציבור שלך, ונמנעת מהצבעות במליאה כי אתה מרגיש חייב כלפי הציבור שלך, ואתה נלחם, ואתה משתמש בכל היכולות שיש לך, כדי שהציבור שלך ירוויח ויקבל את מה שלפי דעתך מגיע לו.

אורית סטרוק: ואילו, נפתלי בנט, איילת שקד, מתן כהנא, ניר אורבך, עידית סילמן, יום טוב כלפון, לא עושים שום דבר, כלום, שום דבר כדי לתת את מה שהם הבטיחו במערכת הבחירות לציבור שלהם, אנשים שהלכו לקלפי ושמו פתק שלהם בהנחה שכשהם יגיעו לשלטון הם יסדירו אותם ויחברו אותם לחשמל.

אורית סטרוק: אז רף המינימום הוא שגם האנשים האלה יקבלו חשמל, ואני לא מצפה שפה בוועדה יצביעו בעד, כי אני מסתכלת מסביבי ואני לא רואה פה את אנשי ימינה, אבל כן מצפה שבמליאת הכנסת אנשי ימינה, גם אנשי תקווה חדשה שגם הם הבטיחו, גם גדעון סער הבטיח וגם זאב אלקין הבטיח.

אורית סטרוק: אני מצפה שהאנשים האלה, אדוני היו"ר, ילמדו ממך, כמו שאתה מגלה נחישות ביחס לציבור שלך ואתה לא מוותר, ואתה נלחם, ואתה משתמש בכל היכולות הפוליטיות והפרלמנטריות שלך כדי להשיג את מה שאתה הבטחת לבוחריך, גם הם צריכים לעשות אותו דבר.

אורית סטרוק: העובדה שאתם, אנשי רע"מ, יכולים להצביע במליאת הכנסת, רק לפני ימים ספורים ביום רביעי הצבעתם יחד עם המשותפת, ואנשי תקווה חדשה וימינה ראו אתכם מצביעים עם המשותפת, ואחרי זה הם הצביעו נגד ההתיישבות הצעירה, היא חמורה מאין כמוה, היא כתם על הדמוקרטיה, היא כתם על חברי הכנסת האלה שלא יודעים להיות נאמנים לבוחריהם, ששיקרו לבוחריהם, שבגדו בבוחריהם, ואתה לא היית עושה את זה, בחיים, לא היית עושה דבר כזה לבוחרים שלך, והם כן עושים את זה.

אורית סטרוק: ומכאן ההסתייגות הזו.

אורית סטרוק: בהסתייגות הזו אנחנו נדרוש שכל חברי הכנסת שקיבלו פתקים של מצביעי ההתיישבות הצעירה, יצביעו בעדה.

אורית סטרוק: אני סיימתי, ותודה רבה.

וליד טאהא: תודה רבה, גם אם היית צריכה עוד דקה הייתי נותן לך, תראי איזה נדיבות.

וליד טאהא: אני מעלה להצבעה את הסתייגות מספר 86.

וליד טאהא: לא אושרה הסתייגות מספר 86 לא התקבלה.

אורית סטרוק: רוויזיה.

וליד טאהא: רוויזיה, אנחנו סיימנו הצבעה.

אורית סטרוק: רגע, עכשיו אדוני היו"ר - - -

רעות בינג: רגע, אבל התוספת היא חלופית בעצם ל-86?

אורית סטרוק: אמרתי 86 ו-86 א', זה מה שאמרתי.

תומר רוזנר: זה מה שהיא אמרה בעל פה.

וליד טאהא: אז אנחנו מצביעים על מה שאמרה חה"כ אורית סטרוק בעל פה, על ההסתייגות שהיא העלתה בעל פה.

וליד טאהא: לא אושרה

אורית סטרוק: רוויזיה.

וליד טאהא: ההסתייגות לא התקבלה.

אורית סטרוק: כן, עכשיו אדוני היו"ר, אני רוצה לטעון טענת נושא חדש, משום שאתה הכנסת שינויים בחוק, והשינויים האלה לא היו לנגד עינינו והם גם לא עברו במליאת הכנסת, ולכן יש לי כאן טענת נושא חדש.

אורית סטרוק: אתה שינית בסעיף 1(1א) שינית את ה-45 יום ל-30 יום, זה הזמן שמאפשרים לוועדה המחוזית, ושינית - - -

וליד טאהא: זאת ממש לא טענת נושא חדש - - -

אורית סטרוק: זה ממש טענת נושא חדש, וגם בכל מקרה - - -

וליד טאהא: זה נמצא בלב החוק.

אורית סטרוק: זה לא משנה.

וליד טאהא: 40 או 70 או 30 זה ויכוח לגיטימי, הוועדה יכולה להחליט להעלות או להוריד, אין פה שום נושא חדש.

אורית סטרוק: היו"ר, לא, אם אני טוענת נושא חדש, אין לך ברירה.

ג'ידא רינאוי-זועבי: כנושא חדש את יכולה לדבר על מים כנושא חדש, על טלפון כנושא חדש, אבל זה לא נושא חדש.

אורית סטרוק: אדוני היו"ר, אם אני טוענת נושא חדש, אתה חייב להעלות - - -

וליד טאהא: אני לא יודע, כנראה שאת מנסה אבל זה לא נושא חדש.

אורית סטרוק: אז אני אסביר לך משהו.

וליד טאהא: אז לכי ליועצת המשפטית של הכנסת, היא תגיד לך אם זה נושא חדש או לא, מבחינתי זה לא נושא חדש.

אורית סטרוק: לא, אני אומרת לך, אדוני היו"ר, אני אסביר משהו בסיסי, יש פה יועץ משפטי לוועדה, תכף הוא ידבר.

אורית סטרוק: אם אני טוענת נושא חדש ואתה טוען שזה לא נושא חדש, הדיון על זה וההכרעה בזה - - -

וליד טאהא: הוא משפטי.

אורית סטרוק: לא תהיה פה, היא תהיה בוועדת הכנסת.

וליד טאהא: בואי נראה.

תומר רוזנר: אכן כן, אכן זה התקנון.

וליד טאהא: אבל יש פה נושא חדש?

אורית סטרוק: זה לא משנה.

תומר רוזנר: לדעתנו אין נושא חדש, אבל ההכרעה היא בוועדת הכנסת.

וליד טאהא: אז אין נושא חדש?

אורית סטרוק: לא - - -

וליד טאהא: לא, בכל מקרה זה צריך להיות מובא לוועדת הכנסת?

אורית סטרוק: חייב, כן.

רעות בינג: כן.

וליד טאהא: כמה זמן צריך לתת לוועדה שתתכנס?

תומר רוזנר: מתי שאתה יכול לפנות אליה, היא יכולה להתכנס מיד.

וליד טאהא: אז תפנו אליה שתתכנס מיד.

רעות בינג: טוב.

וליד טאהא: אנחנו נצביע על ההסתייגויות בשעה שקבענו.

תומר רוזנר: לא, אתה לא יכול להצביע.

וליד טאהא: גם לא יכולים להצביע על הסתייגויות?

תומר רוזנר: לא כי כאילו הדיון הסתיים ועכשיו - - -

אורית סטרוק: שמנו ברקס, בקיצור.

וליד טאהא: אנחנו יוצאים להפסקה?

תומר רוזנר: הדיון הסתיים, אמרתי לך, עכשיו אתה צריך לחכות להחלטה של ועדת הכנסת.

וליד טאהא: אוקיי, אז הדיון הסתיים.

וליד טאהא: היא הגישה בקשה מסודרת לנושא חדש?

תומר רוזנר: היא טענה טענת נושא חדש.

אורית סטרוק: לא צריך, מספיק שאני אומרת.

וליד טאהא: הטענה בעל פה מספיקה?

וליד טאהא: ואז טכנית איך זה נעשה?

וליד טאהא: מישהו מאיתנו פונה לוועדת הכנסת?

תומר רוזנר: כן, מנהלת הוועדה פונה בשמך לוועדת הכנסת.

וליד טאהא: אוקיי, בסדר, אז בינתיים אנחנו נועלים את הישיבה, ונודיע על ההצבעה על הרוויזיות ועל החוק בכלל כאשר חה"כ אורית סטרוק תמצה את הדיון על הנושא החדש שלה.

וליד טאהא: תודה רבה, הישיבה נעולה.